
NENO LA AWALI 


Shukurani na Sifa zote njema Anastahiki Mwenyezi 
Mungu amhaye ameumha umhile la ulimwengu na kumweka 
mwanadamu kileleni mwa sanaa Yake hiyo, pia Akamfunulia 
wahyi kumpa Ujuzi, Ikhilaswi na Taqwa. 

Swala na Salamu zimshukie Nahii Muhammad (s.a.w) 
amhaye ndiye njia ya ulimwengu, nuru ya upendo, mwangaza 
wa uwongofu na nyota ya jaha, yeye ndiye kigezo kikuu cha 
Ikhilaswi na Taqwa. 

Maisha ya mwanadamu daima hutumika kwa namna 
moja au nyingine. Jamho muhimu ni jinsi gani yatumike, ama 
yatumike katika uchaMungu na yawe ya ikhilaswi Kwake au 
yatumike katika ujahili na yasiwe na maana yoyote. 

Mamho muhimu zaidi yanayofanya maisha ya mtu yawe 
na maana ni taqwa (uchamungu) na usafi wa moyo (ikhilas). 
Taqwa ni kule kuyadhihiti matamanio ya kimwili na kuimari- 
sha nguvu ya kiroho kwa njia ya swala za kumuelekea Mwe- 
nyezi Mungu na kuwatendea wema hinadamu. Hivyo hasi, 
taqwa huhitajika katika kila eneo la maisha, katika imani zetu, 
ihada zetu, mahusiano yetu na wengine, na hata katika kila 
pumzi ya uhai wetu. 

Kuwa na taqwa maana yake ni kuwa rafiki wa Mwenyezi- 
Mungu, kuwa na moyo wenye siha ya imani hapa duniani, 
moyo amhao unaweza kuzingatia mafunzo yatokanayo na is- 
hara za uweza wa Mwenyezi Mungu ulimwenguni, na kuwa 
na huruhani ya kuingia Peponi kwa rehema za Mwenyezi 
Mungu. 

Kwa maneno mengine, kuwa na ikhilas na taqwa maana 
yake ni kuutakasa ulimwengu wetu wa ndani ya roho na aina 
zote za maradhi ya kiroho, kuziwezesha nyoyo zetu kufurahia 
Swala zetu na vitendo vyetu vinavyoendana na vile Atakavyo 
Mwenyezi Mungu. Hali hiyo ya moyo inaelezewa katika aya 
ifuatayo ya Qur’an: “Kwa hakika amefaulu aliyeitakasa nafsi 
yake,” (Ala, 87:14). 

Kuwa na ikhilaswi na taqwa maana yake ni kufungamana 
na MwenyeziMungu ndani ya moyo, hiyo ni kujipamba kwa 
sifa nzuri (Jamal) za MwenyeziMungu kama vile huruma, us- 
amehevu, upole katika kuadhibu na kadhalika. Hii ina maana 
ya kutafuta radhi za MwenyeziMungu katika vitendo vyetu 
vyote na kwa pumzi zetu zote. 

Hapana shaka kuwa ili kufikia daraja hilo mtu anahitajika 
kufanya jihadi ya kuubadili moyo wake. Mwenyezi Mungu 
anaufafanua ugumu wa jihadi hii ya nafsi kwa kuviapia vi- 
umbe vinne vya ulimwengu huu, baada ya hapo, anatwambia 
kuwa ni wale tu wazitakasao nyoyo zao ndio watakaonusurika: 


“Naapa kwa jua na kwa mwangaza wake; Na kwa mwezi 
unapoliandama; Na kwa mchana unapolidhihirisha; Na kwa 
usiku unapolifunika; Na kwa mbingu na kwa Aliyezijenga; Na 
kwa ardhi na kwa Aliyeitandaza, Na kwa nafsi (roho) na kwa 
Aliyeitengeneza, Kisha akaifahamisha uovu wake na wema 
wake; Bila shaka amefaulu aliyeitakasa (nafsi yake), Na bila 
shaka amejihasiri aliyeifisha (nafsiyake).” (91:1-10). 



Kama zinavyobainisha aya hizi, mwanadamu, kwa upan- 
de mmoja wa nafsi yake, anayo matamanio ya nafsi na ya 
kinyama, na kwa upande mwingine, anazo hisia za taqwa za 
kumkinga na nafsi yake mwenyewe. Kwa upande mmoja,ipo 
nafsi inayotaka kucheza matopeni, na kwa upande mwingine, 
ipo roho inayotaka kuelea mawinguni. 

Rumi kaelezea jambo hili kwa tamathali ifuatayo: 

“Ewe msafiri wa kweli! Ukitaka kuujua ukweli halisi, 
basi hajafa Firauni wala Musa, wote wawili wanaishi mwilini 
mwako, wakifichikana ndani ya uhai wako. Wanaendelea na 
vita yao ndani ya moyo wako. Ndiyo kusema basi unahitaji 
kuwatafuta mahasimu hawa wawili ndani ya nafsi yako.” 

Abu Dharr (r.a) kasimulia Hadith ifuatayo kutoka kwa 
Mtume (s.a.w): 

Siku moja Mtume (saw) alisema: “Naijua aya moja: Laiti 
watu wangeishi kwa mujibu wa aya hii, basi ingelitosha (kuwa 
nusura yao). 

Maswahaba wakauliza ni aya gani hiyo, naye akajibu: 

“Na anayemwogopa Mwenyezi Mungu, Yeye Mwenyezi 
Mungu humtengenezea njia ya kuokoka. (Talaq, 65:2) (Ibn 
Majah, Zuhd, 24). 

Siku moja mtu mmoja alikuja kwa Mtume (saw) na kuu- 

liza: 


“Ewe Mtume wa Mwenyezi Mungu! Mimi ninakwenda 
safarini, naomba uniombee dua.” 

Mtume akasema: 

“Mwenyezi Mungu akupe taqwa!” 

Mtu huyo akaomba dua zaidi kutoka kwa Mtume, naye 
Mtume akaendelea: 


“Mwenyezi Mungu akusamehe dhambi zako” 


Swahaba huyo akasema: Mama yangu na baba yangu 
watolewe muhanga kwa ajili yako ewe Mtume wa Mwenyezi- 
Mungu, naomba uniombee zaidi: 


“MwenyeziMungu akujaalie wepesi popote utendapo 







IKHLAS NA TAQWA 


wema” Mtume alisema hivyo kujibu ombi hilo. (Tirmidhi, 
44:3444). 

Msingi wa dua ya Mtume kwa Swahaba huyo aliyekuwa 
mbioni kusafiri ulikuwa ni kumuombea taqwa kwanza na 
halafu msamaha wa dhambi zake na mwisho wepesi katika 
kufanya mema wakati wote na popote pale. Aliitaja taqwa 
kwanza kwani kwayo ndipo dhambi za mtu zinapoweza kusa- 
mehewa na matendo mema kufanyika kwa wepesi. 

Ili kupata taqwa yatubidi tuishi maisha ya kutafakari 
na kutia mambo aldlini. Mwenyezi Mungu anauliza katika 
Qur’an, akitukumbusha ujumbe wa Mtume na wa Mitume 
waliotangulia: 

“Je hamufikiri?” (Hud, 11:30) 

“Basi hamyatii akilini.” (Hud 11:51), “basi je hamfaha- 
mu?” (Muminun, 23:80). 

Mwanadamu anapopata upeo wa mbali wa kufikiri, huwa 
ni mtu wa kujiuliza-uliza muda wote: “Kwa nini nilikuja hapa 
duniani? Kwa nini naishi? Huu ulimwengu ninaoishi ni wa 
nani? Ni nani anayenipa riziki yangu?” 

Pindi anapoanza kujiuliza maswali hayo, huwa hawi tena 
mtu wa kupoteza hata sekunde moja katika kumtumikia Mwe- 
nyeziMungu. Ingawaje maisha yenyewe ni mafupi, bado mtu 
huwa na wasaa mwingi. Akitutahadharisha juu ya hili, Mtume 
(saw) amesema: “Kuna neema mbili ambazo watu huzipoteza: 
(nazo ni) Afya na Wasaa wa kufanya mema.” (Bukhari, riqaq, i). 

Tukivuta picha ya mazingira magumu ya Siku ya Hesabu, 
hatutakuwa na hata sekunde moja ya kupoteza kwa kila daki- 
ka ya wasaa tuupatao kujiandaa na vHchera. Hivyo, ni muhimu 

sana kuzingatia waadhi wa hapo juu pamoja na mauidha 
mengine ya Qur’an. Hapo tu ndipo dunia hii inapoweza kuwa 
hustani yenye mavuno katika maisha ya Akhera. Aya ifuatayo 
inabainisha ukweli huo: 


“Enyi mlioamini! Mcheni Mwenyezi Mungu; na kila mtu 
aangalie anayoyatanguliza kwa ajili ya kesho (Akhera) na 
Mcheni Mwenyezi Mungu, hakika Mwenyezi Mungu anazo 
habari za yote mnayoyatenda.” (Hashr, 59:18). 

Jambo la pili katika kufaulu kuipata taqwa ni kumjua 
Mtume (saw) na kuyafahamu maisha yake. Maswahaba wali- 
jua kuwa Mtume aliletwa kama rehema kwa walimwengu wote 
na wakampenda kuliko kitu chochote kile ikiwa ni pamoja na 
maisha yao. Waliiga kigezo chake katika kila jambo. Mbali ya 
hivyo, walikiheshimu kama neema kila kilichohusiana naye. 
Hadith ifuatayo inabainisha kuwa Mtume mwenyewe alirid- 
hia jambo hili: 

Anas bin Malik (ra) kasimulia kuwa Mtume wa Mwe- 
nyezi Mungu, mara nyingi, alitembelea nyumbani kwa Umm 
Sulaym (ambaye alikuwa ni dada wa mamake wa kunyo- 
nya) na akalala hapo wakati mama huyo akiwa hayupo. Siku 
moja Mtume alilala nyumbani kwa mama huyo. Mwenyewe 
alipokuja, akaambiwa: nyumbani mwako yumo Mtume wa 
MwenyeziMungu kalala. Akaingia na kumkuta Mtume aki- 
vuja jasho ambapo jasho lilimwagikia kitambaa cha ngozi kili- 
chotandikwa kitandani kwake. Akafungua mkoba wake wa 
manukato na kuanza kuzijaza chupa manukato hayo. Mtume 
(saw) alishituka na kuamka, na akauliza: Unafanya nini ewe 
Umm Sulaym? Akajibu: Ewe Mtume wa MwenyeziMungu, 
twawatafutia wanetu baraka kwa njia hii. Hapo Mtume akas- 
ema: umefanya jambo sahihi. 

Hicho ndicho kiwango cha mapenzi walichokuwa na- 

cho kwa Mtume (saw). Katika njia ya uwongofu, mafanikio 
makubwa ni yale ya kuishi maisha yaleyale ya imani aliyoishi 
Mtume (saw). Ni kwa kuishi hivyo tu ndipo imani, tabia na 
uadilifu wetu vitakapotengemaa. Kwa sababu hiyo, siku zote 
tuishi kwa kujiuliza swali hili: 

“Je maisha yangu yanalingana na yale ya Mtume?” 

Tujiulize swali hili katika kila eneo la maisha na katika 
kila jambo jipya linalojitokeza kwetu. Kitabu hiki chepesi ni 
mkusanyiko wa makala nilizoandika mimi mwenyewe katika 
jarida la Yuzuki, litokalo kila mwezi kwa lugha ya Kituruki, 
ambapo tulijaribu kwenda pamoja na wasomaji kuhusiana na 
jinsi gani taqwa inavyoweza kuingizwa vitendoni katika nyan- 
ja mbalimbali za maisha. 

Tunamuomba Mwenyezi Mungu aijaalie kazi hii iwe sa- 
daka endelevu (swadaqat-i- jariya) kwa wale waliosaidia kui- 
andaa. Tunamuomba MwenyeziMungu alipe nguvu yenye 
athari kila neno lililosemwa na kila mstari ulioandikwa kwa 
minajili ya haki. 

Ewe Mola wangu! Tujaalie hisa katika maisha ya Mtume 
(saw) katika maisha yetu yote. Tuwezeshe kufikia kilele cha 
imani na utambuzi, tuutumikie ulimwengu mzima kwa 
mapenzi. Tuwezeshe kufikia peo za mbali za tafakuri, na 
tujaalie tuwe watu waliotengenea. Tuwezeshe kufaulu kui- 
shi maisha ya taqwa na ikhilaswi bila kupoteza hata dakika 
moja. 

Amin! 

Othman Nuri Topbash 

4.7.2009 

Istanbul, Uskudar 





Kheri ya Moyo Uliotakasika: 
Ikhilas na Taqwa-1 


MAISHA YA MTIHANI 

Miongoni mwa mamilioni chungutele ya viumbe hai, bin- 
adamu ndiye ambaye Mwenyezi Mungu kamteua awe mwakil- 
ishi wa uzuri na utengenefu. Kamuumba kiumbe huyu mwe- 
nye utukufu mkubwa kwa umbile bora kabisa {ahsan taqwim), 
akampamba kwa sifa nyingi, ikiwa ni pamoja na maarifa, akili 
na ufahamu, na akamjaaba vipawa vingi. Kisha Mwenyezi 
Mungu akamleta mtu duniani kwa mtihani wa muda. 

Hivyo, kuanzia kipindi cha mtu wa kwanza, Adam, hadi 
hivi sasa, sababu ya kiumbe huyu bora kuletwa duniani ni ku- 
tahiniwa. Kila mtu ambaye amekuja hapa duniani, amepita 
katika mtihani huo na akaondoka na kile abchostahili, sasa 
ni zamu yetu ambapo na sisi tunapita katika mtihani uleule 
kama wale wabotutangulia. 

Tusighafibke kuwa katika kipindi chote cha historia, 
muundo wa mtihani huo umekuwa ni uleule mmoja: je mwa- 
nadamu anatumiaje akili yake, maarifa yake na ufahamu 
wake, vyote vikielekea kote kuwili; kwema na kuovu. 

Jukumu la kwanza la mwanadamu ni kufaulu majaribio 
yote anayokumbana nayo ndani ya chumba cha mtihani huu 
mkubwa ambacho ni dunia na kwa kupitia majaribio hayo, 
apate kuwa mja mwema wa MwenyeziMungu. 

Katika mtihani huu mkubwa, MwenyeziMungu, Mwingi 
wa Rehema hakutuacha hivi hivi bila mwongozo. Ameshusha 
wahyi wenye maneno yaliyozama ndani kabisa ili kutuongo- 
za na kutusaidia kupata mafanikio hapa duniani. Kaiterem- 
sha Qur’an, kiongozi sahihi cha imani, ikiwa ni neema kwa 
walimwengu. 

Vilevile kawatuma Manabii, walimu wakubwa wa mwan- 
adamu, kama ishara ya rehema, waje kutufikishia na kutufa- 
fanulia ujumbe wa MwenyeziMungu. Aidha katujaalia neema 
mahususi ya nyongeza ambayo ni ile ya kuwa wafuasi wa 
umma wa Muhammad ( Ummah). 

Hivyo basi, kupata mafanikio katika dunia hii ya mitihani 
huku tukimhimidi Mola wetu ndilo jambo muhimu zaidi. Kwa 
hakika njia pekee ya kupata mafanikio ni ile ya kuhiyari kuishi 
maisha haya kwa kufuata njia iliyoainishwa katika ufunuo wa 
mwisho wa MwenyeziMungu, nao ni Qur’an Tukufu. 


o 


MAISHA YA TAQWA 

Undani na maana ya maisha vinakutikana ndani ya taqwa 
ambapo kuishi maisha ya taqwa, kimsingi, kuna maana ya 
kuwa rafiki wa kweli wa MwenyeziMungu, kuifikia Pepo na 
kuwa na moyo wa kuweza kuelewa kwa undani kabisa neema 
za MwenyeziMungu. Hivyo, ukweli wa taqwa ni kwamba mtu 
apate nafsi iliyotakasika na uovu kabisa-kabisa na kumuele- 
kea Mola wake kwa imani thabiti; hii ndiyo njia pekee ambayo 
kwayo mtu huweza kumfikia Mwenyezi Mungu. 

Taqwa ndilo jambo muhimu la kuleta furaha katika mai- 
sha haya na maisha ya Akhera, ambapo MwenyeziMungu kai- 
taja taqwa katika jumla ya aya mia mbili na hamsini na nane 
akitoa maelekezo mengi ya jinsi ya kuifikia taqwa. Kwa kifupi, 
Mwenyezi Mungu anatutaka tuwe na taqwa katika kila hatua 
ya maisha, katika imani na vitendo vyetu, kwa kila pumzi tu- 
nayovuta. 

Taqwa ni Nini? 


Marafiki wa MwenyeziMungu wameielezea taqwa kwa 
namna mbalimbali. Maana ya kikamusi ya taqwa ni mwepu- 
ko, kinga au ulinzi dhidi ya kila aina ya uovu. Yaani taqwa 
maana yake ni kinga ya Mwenyezi Mungu. 

Istilahi taqwa ina maana ya kuwa chini ya ulinzi wa 
Mwenyezi Mungu kwa kutafuta kinga Kwake, kuepuka kile 
kilichoharamishwa na kufuata kwa utii kile kilichoamrishwa; 
ina maana ya kuogopa adhabu na mateso ya Mola Mtukufu 
na kutafuta kivuli cha Rehema Zake. Kwa sababu hiyo, kuua 
matamanio ya nafsi na kustawisha kipawa cha roho ndilo jam- 
bo muhimu. Kwa maneno mengine, taqwa ni kurejea katika 
utukufu wa maamrisho ya Qur’an na Sunna, na hii ndiyo njia 
ya furaha ya milele katika maisha ya kifamilia, kibiashara na 
kijamii-kwa kifupi, furaha huwepo katika kila kipengele cha 
maisha yetu. 

Taqwa yaweza kuelezewa kama ni utekelezaji wa maam- 
risho ya Uislamu kwa shauku, heshima na ridhaa. Ina maana 
ya kuzingatia barabara maamrisho na makatazo ya Mwenyezi 
Mungu na kuepuka dhambi kwa gharama zote. 


Taqwa ni kitendo cha kutaadabu nafsi kwa undani wa 
(aya hii) “Amefaulu yule aliyeitakasa nafsi yake.” (Ala, 87:14). 


o 

Ni pale tutakapokuwa tumefanya hivi ndipo nyoyo zetu zita- 
kapokuwa zimepata utulivu katika imani, ibada, na katika ma- 
tendo anayoyaridhia Mwenyezi Mungu. 

Taqwa ni muungano wa kiroho baina ya muumini na 
Mwenyezi Mungu; Taqwa ni kiashirio cha sifa bora kama 
huruma, ukarimu, usamehevu, upole na utengenefu ndani ya 
moyo, na pia taqwa ni hali ya kutafuta radhi za Allah kwa kila 
tendo, kila jambo na kila kitu. 

Taqwa ni toba ya kweli ya yule mtu anayedumu katika 
hali ya kutafuta maghfira kwa ulimi na moyo. 

Taqwa ni hali ya moyo kujaa mapenzi kwa Mwenyezi 
Mungu na hofu juu ya Adhabu Yake. 

Taqwa ni hali ya kuukinga moyo na fikra mbaya. 

Kuitia elimu vitendoni ndiko kunakomzidishia mtu hi- 
kima, na imani ya kweli katika kuuchunga moyo ndiyo taqwa 
yenyewe. Ndiyo sababu maana sahihi ya imani haishii katika 
maneno matupu au akili tupu ya kujenga hoja, bali imani ni 
tamko la moyoni la kukubali kuitumia elimu katika njia yetu 
ya maisha kwa namna ya kupata radhi za Allah. Jambo hili hu- 
wezekana kwa ile nafsi tu iliyojaa taqwa ya hali ya juu kabisa. 

Kwa namna fulani, taqwa ni kinga ya moyo dhidi ya cho- 
chote kile kinachomtenga mtu mbali na MwenyeziMungu 
huku moyo huo ukifurahia kuwa karibu na kitu chochote 
kitakachoukurubisha zaidi kwa Mwenyezi Mungu. 





Taqwa maana yake ni kufuata Amri ya Mwenyezi Mun- 
gu na Mtume Wake (saw) kwa mapenzi na mahaba makub- 
wa, kuutazama ulimwengu mzima kwa huruma na upole 
wa Muumba, na kuchukizwa na chochote kinachokwenda 

kinyume na jambo hili, kujiweka mbali na jambo au tendo lo- 
lote linaloweza kuharibu nafsi. 

Taqwa ni kiashirio cha chuki dhidi ya chochote kile kina- 
choitenga nafsi mbali na Mwenyezi Mungu. Kwa hali hiyo, 
taqwa ni kuyafisha matamanio ya nafsi na kustawisha vipa- 
wa vya roho ambavyo Mwenyezi Mungu amemjaalia mwan- 
adamu. 

Taqwa ni moyo ambao umefanya jihadi ya kujitakasa; na 
wale waliofaulu kupata utakaso huo, moyo wao huwa hazina 
ya khulka njema 


MOYO WA MUUNGWANA 


Mtume Muhammad (saw) alionesha mfano wa tabia za 
marafiki wa Mwenyezi Mungu. Wakati mwingine alikuwa 
akiwauliza Maswahaba maswali ambayo yaliifanya jamaa 
nzima itege sikio zaidi, na alikuwa akiuliza maswali ili ap- 
ate kutoa ufafanuzi wa mambo kadha wa kadhaa. Katika 
moja ya fursa hizi, Mtume (saw) aliwauliza Maswahaba, “]e 
yupo mtu yeyote miongoni mwenu anayeweza kuwa kama 
Abu Damdam?” Maswahaba wakaulizas “Abu Damdam ndio 
nani?” Mtume (saw) akajibu: “huyu alikuwa ni mtu wa kabila 
moja lililokuwapo kabla ya zama zenu, yeye alikuwa akisema: 
‘nimewasamehe wale wote walionitukana na kuniteta.” (Abu 
Dawud, Adab 36:4887). 


Huu ni mfano wa taqwa: moyo wenye maungwana ya hali 


ya juu! 

Hallaj-i Mansur yeye alinyoosha mikono yake juu ku- 
waombea dua wale waliokuwa wakimpiga na mawe, akiomba 
ulinzi wa Mwenyezi Mungu. Aliomba hivi: “Ewe Mwenyezi 

- 

Mungu! Hawa watu hawajui: Kabla ya kunighufiria mimi, 
wasamehe wale wanaonipiga mawe!” 

Taqwa ni imani ya hali ya juu iliyowapelekea Maswaha- 
ba kuwa karibu na Mtume (saw). Anas (ra) kasimulia kuwa 
mtu mmoja alimuuliza Mtume Muhammad: “Ni nani ahali 
zake Muhammad?” Mtume akajibu, “Kila Muttaqi (mwenye 
taqwa) ni mmoja wa ahali zangu.” Hivyo basi, twaona kuwa 
kila muumini anayefikia utengenefu kwa taqwa huheshimika 
kwa kiwango cha kuhesabiwa kama mwanandugu wa familia 
ya Mtume.” 


TAQWA HUJUMUISHA HATUA TATU 

1- Kuepuka yaliyokatazwa 

2- Kushikamana na maamrisho. Hii ni shurti ya ku- 
timizwa na waumini wote na ndiyo ngazi ya msingi ya taqwa. 

3- Kujawa na hisia za kujihudhurisha kwa Mwenyezi 
Mungu wakati wote. Hiki ndicho kiwango cha juu kabisa, na 
ndicho kipimo halisi cha elimu na taqwa. 


Katika Qur’an, Mwenyezi Mungu kabainisha kuwa Yeye 
yu “karibu zaidi kuliko mshipa wa shingo.” (Qaf, 50:16), na 
muda wote Yeye yu pamoja nanyi popote mlipo.” (Hadyd, 57:4). 



Muungano huu una maana kuwa mtu hupambika kwa 
sifa za Mwenyezi Mungu na huishi kwa kujitambua kuwa 
Mwenyezi Mungu yupo naye muda wote. Nafsi inayopam- 
bika kwa vazi la taqwa (guo la uchaMungu) ndiyo inayopata 
mwongozo wa kuielekeza upande wa haki na kuiwaidhi ku- 
kataa batili na munkari; wenye nafsi hii ndio watakaotambua 
thamani na maana halisi ya vitu vya kidunia. 

Qur’an ni sanaa andishi ya Mwenyezi Mungu ambayo 
humsaidia mwanadamu kutatua Idla tatizo analokabiliana 
nalo. Ni kupitia Qur’an na Sunna ndipo tunapoweza kupata 
amani na furaha. 

Qur’an ni upambanuzi wa maisha ya mtu. Asili ya mwa- 
nadamu inapatikana ndani ya Qur’an na Qur’an ndiyo umbile 
la walimwengu wote; ulimwengu ndiyo anuani ya Qur’an. 

Mtu anapofikia kilele cha taqwa, utambuzi wake wa 
Qur’an na ufahamu wake wa ulimwengu huzama ndani kabisa 
na huambatana na hikima na imani ya ghaibu j uu ya ulimwen- 
gu. Kwa uimbaji mwororo wa ndege aimbaye usiku, kwa mne- 
so wa matumba ya ua la waridi, kwa mtiririko maridhawa wa 
mito itoayo sauti ya utulivu, twaweza kupata ibra ya mapambo 
na neema za ulimwengu. Hapo ndipo tunapoanza kufahamu 
undani wa imani ya Yunus Imre pale alipozungumza na ua la 
njano kuhusiana na maana ya ibra zake mwenyewe. 

Taqwa ya kweli ndiyo ishara ya kumfikia Mwenyezi 
Mungu. Ibn Ata’llal al-Iskandari yeye alisema kuwa muumini 
mwenye moyo thabiti husema hivi baada ya kupata taqwa: 
Ewe Mwenyezi Mungu, wamepoteza nini wale waliokufikia 
Wewe; na wamekuta nini wale waliokutupa Wewe?” Kanuni 
ambayo waumini wote wanapaswa kuifuata ni hii: 


KUWENI NA TAQWA KATIKA KILA JAMBO 

Maisha ni ya kupita, yanapita na raha na shida zake. 
Wakati mwingine ni ya dhiki na ufukara; na wakati mwing- 
ine ni ya utajiri na faraja; na wakati mwingine, ni machungu 
na majonzi, na kuna wakati maisha yanajaa amani na furaha. 
Wakati wa raha na shida, mwenendo wa muumini wa kweli 

- 

uwe ule ulioelezwa na Mtume: “Muwe na taqwa katika dhiki 
na faraja.” Mtume (saw) alituasa tusiwe waumini katika maz- 
ingira fulani tu bali tumche Mungu katika mambo yote. 

Rumi kasema: “Usibabaishwe na raha wala tabu kwa sa- 
babu roho yako ndiyo makazi ya raha ibhali tabu na furaha ni 
wageni wa kupita tu.” 

Katika nyakati za shida, ni muhimu kuwa na subira na 
kuomba msaada wa Allah bila mtu kupoteza dira lake. Katika 
nyakati za utajiri na neema, mtu anapaswa kuongeza shuku- 
rani kwa neema hizo za Mlah bila ya kufanya isirafu wala ku- 
jivuna mbele ya wengine. Tusiharibu maisha yetu kwa kufuata 
matamanio ya nafsi zetu katika vipindi vya neema na raha. 

Tunapokabiliana na shida, tumshukuru na kumtukuza 
MwenyeziMungu bila manung’uniko! Kumsabihi na kumuhi- 
midi Mwenyezi Mungu kwa mafanikio na neema zitokazo 
kwake na kujinyenyekesha kwa Mwenyezi Mungu kwa moyo 
wa subira nyakati za shida ni wajibu kwa kila mtu. Tunapas- 
wa kusema: “Hili ndilo ambalo Mwenyezi Mungu kaliona ni 
kheri kwangu.” Hiki ndicho kipimo cha taqwa. 

Baada ya kushinda vita kubwa ya Maka, Mtume (saw) ali- 
wakumbusha Maswahaba kuwa hii ilikuwa ni rehema ya Mwe- 
nyezi Mungu na akawafunza kumsifu na kumtukuza Mwe- 
nyeziMungu. Aliwanasihi kuwa “maisha ya kweli ni maisha 
ya Peponi.” Licha ya taabu na mitihani waliyokabiliana nayo 
kabla ya kushinda vita ya Khandaki, Mtume (saw) aliwanasihi 
Maswahaba kuwa na subira akisema: “Maisha halisi ni mai- 
sha ya Peponi.” Katika aya nyingi, Qur’an inatueleza namna ya 
kuishi maisha ya taqwa ambayo ndiyo yanayotakiwa kwetu na 
Mwenyezi Mungu: Kwa hakika, Qur’an ndiyo; 

MWONGOZO KWA WALE WENYE TAQWA 

Bila shaka, Qur’an ni neema kubwa, ndiyo chanzo cha 
utajiri wa nafsi na mafanikio ya kiroho kwa wanadamu. 

“(Mwenyezi Mungu) Mwingi wa rehema amefundisha 
Qur’an, amemuumba binadamu, akamfundisha kunena.” (Rah- 
man, 55:1-4). 

Kwa aya hii, Mwenyezi Mungu anasema dini na Qur’an 
ndio msingi wa maisha ya mwanadamu, kwamba viwili hivyo 
ndiyo sababu ya kuumbwa kwa ulimwengu. Mwenyezi Mungu 
anabainisha maudhui ya Qur’an tukufu kwa kusema: “Hiki ni 
Kitabu kisichokuwa na shaka ndani yake; ni mwongozo kwa 
wamchao Mwenyezi Mungu.” (Baqara, 2:2). 

Hatuna budi kuyachunguza matendo yetu kwa kuzinga- 
tia aya hii na tuyatathmini maisha yetu kwa kujiuliza je tut- 
aulizwa nini kaburini na je maisha yetu ya Milele yatakuwaje 
Akhera? Je hali yetu itakuwaje Siku ya Hesabu pale ulimwen- 
gu utakapokuwa umefutiliwa mbali nasi tutakapokuwa katika 
siku kubwa kabisa? Je tuishi vipi katika dunia hii ili kunusuri- 
ka na wakati huo wa kutisha, na kusalimika katika Siku hiyo 
ya Hukumu? 

Tunapata mafundisho gani kwa maneno haya ya Umar 
bin Abdulaziz, “jiandae na maisha ya Akhera kulingana na 
vile unavyoyatarajia yawe?” 

Qur’an ndiyo mwongozo wa kutuongoza katika maswali 
yote haya yanayohusiana na safari ya milele; ni mwongozo wa 
kuyaendea maswali haya na majibu yake, ndiyo mwongozo 
wa taqwa. Njia za kutokea moyoni ambazo huelekea kwenye 
maudhui ya ndani ya Qur’an huanza kupanuka kulingana na 
kiwango cha taqwa kilichofikiwa na Muumini. 

Hisia za mtu hutakaswa na kulainishwa na huepukana 
kahisa na matamanio ya nafsi, na kwa kufanya hivyo, ndipo 
mtu anapomkurubia zaidi Mwenyezi Mungu. Hapo Mwe- 
nyeziMungu huwa macho ambayo kwayo watu walio karibu 
naye huonea, huwa masikio ambayo kwayo husikilia na ndio 
huwa nyoyo za utakaso.” 

Kwa kufanya hivyo, tafakuri huzama ndani ambapo mtu 
hutambua lugha ya maua yachanuayo, lugha ya ndege waim- 
bao na lugha ya miti itoayo matunda. Kwa kutafakari rehema, 
hadhi na hisani hii katika maisha ya kiroho, ndipo watu wa- 
naporuzukiwa nafsi za kheri. 

Hao ndio muttaqiina waliosifiwa katika Qur’an. Wanafa- 
nana na mito itiririshayo maji ambayo yamewapatia uhai 
zaidi ya maelfu kwa maelfu ya viumbe hai,kuanzia binad- 
amu, mimea, waridi hadi maua ya kila aina. Kituo chao cha 
mwisho ni kile cha kukutana tena na Mola wao katika maisha 
ya milele. Kwa hiyo, taqwa, kimsingi, ndiyo hatua ya kwanza 
ya ya kumkurubia Mwenyezi Mungu. Qur’an inawafahamisha 
watu wa taqwa kwamba wanapaswa: 

KUTAFUTA NJIA YA KUMFIKIA YEYE 

Katika Qur’an Mwenyezi Mungu anasema: “Enyi mlio- 
amini! Mcheni Mwenyezi Mungu na tafuteni njia ya kumfikia. 
Na piganeni kwa ajili ya dini Yake ili mpate kufaulu.” (Maida, 
5 : 35 ). 

Ni zipi njia sahihi za kumkurubia Mwenyezi Mungu? 
Utwaharifu wa mtu, utakaso wa nafsi, utii, ibada, mapenzi ya 
dhati moyoni juu ya Mwenyezi Mungu, Kuzidisha mapenzi na 
hofu mbele ya Mamlaka Tukufu ya Mwenyezi Mungu. 

Mwenyezi Mungu anatutaka tuzitafiti njia hizi. Katubain- 
ishia kuwa lengo halisi tunalopaswa kulipa umuhimu na ku- 
lizingatia katika maisha yetu ni Akhera. Ulimwengu uliopo 
hivi sasa ni kijitone kiduchu mno cha maji baharini kulingani- 
sha na ule wa milele. 

Qur’an yatwambia kuwa Siku ya Hesabu tutaulizwa tulii- 
shi vipi maisha yetu. Sisi tutajibu eti tuliishi kwa muda wa siku 
moja, au nusu siku. Tunatakiwa na Mwenyezi Mungu kujita- 
hidi katika maisha haya kupata hata kijitone kiduchu kabisa 
cha taqwa cha kutuwezesha kupata Bahari hiyo ya Pepo. La- 
kini juhudi hiyo ni ya kiwango gani? 

Kiwango cha taqwa kinachotakiwa kwetu ni kile cha ku- 
tutosha kusimama mbele ya Utukufu wa Mwenyezi Mungu 
kwa heshima na staha fulani: yaani 


KWA KUMNYENYEKEA MWENYEZI MUNGU 
Mwenyezi Mungu anasema katika Qur’an: “Enyi mlio- 
amini! Mcheni Mwenyezi Mungu kama ipasavyo kumcha.” 
(Aali Imran, 3:102). Hii inatutaka tutumie njia na jitihada zetu 
zote kujikurubisha kwa Mwenyezi Mungu kwa imani, ibada 
na tabia”. 


Kwa vile ni muhali kwetu kujua kiwango halisi cha jiti- 
hada kinachohitajika katika kuonesha heshima mbele ya Utu- 
kufu wa Mwenyezi Mungu, basi hatuwezi kupuuzia hata amali 
ndogo kabisa. Kuhusiana na hili ipo amri ifuatayo: “Na msife 
hadi mmekuwa Waislamu.” 


Tunaweza tu kufikia ngazi na daraja fulani katika dunia 
kwa jitihada zisizo na ukomo, na ingawaje tunaweza kudumu 
na jitihada hizi katika maisha yetu, lakini bado jitihada hizo si 

- 

hakikisho la mwisho la maisha yetu ya kiroho. Qur’an inatu- 
fahamisha kuhusu wale walioangukia kwenye upotevu katika 
pumzi yao ya mwisho, hao ni watu kama Balam bin Bawra na 
Qarun. 

Qarun, mtu wa zama za Nabii Musa, ndiye aliyekuwa mfa- 
siri mashuhuri wa Taurat katika enzi zake. Mwenyezi Mungu 
akampa mali kama mtihani. Baada ya hapo akawa mtu wa 
kutegemea mali hiyo kiasi ambacho alijivuna kwa kumwam- 
bia Musa hivi: “Kila kitu ni changu mwenyewe. Nimevichuma 
mimi mwenyewe.” Ndipo Mwenyezi Mungu alipomwangam- 
iza na kumdidimiza yeye na mali yake aliyoipenda na kuitege- 
mea kwa kiasi hicho kikubwa. Mali yeke haikumfaa chochote 
ndani ya giza totoro la ardhi. 

Balam bin Bawra, baada ya kufikia daraja mbalimbali za 
imani katika enzi za uhai wake, mwishoni kabisa akafa katika 
hali ya upotofu na upotevu kwa sababu ya kufuata matashi 
na tamaa yake na kuifuja ilimu yake. Kama alivyoangamizwa 
Qarun kwa kufuja mali yake, Balam naye aliangamizwa kwa 
kufuja ilimu yake. 

Mwenyezi Mungu anatuamrisha tujikinge kwa taqwa 
pale anaposema: “Na umuabudu Mola wako mpaka ikufikie 
hiyo yakini,” (Hijr, 15:99), kama vilevile anavyotuwaidhi kuwa 
kuukinga moyo kwa taqwa ndilo jambo muhimu katika mai- 
sha haya. 

Ewe Mwenyezi Mungu! Tujaalie uwezo tuachane na kila 
kitu na tusimame mbele yako kwa nguvu halisi ya taqwa! Tu- 
wezeshe kudumu katika ibada hadi mwisho wa pumzi yetu! 
Na utupe hadhi ya kusimama mbele Yako kama umma wa 
Waislamu! 

Amin! 





Kheri ya Moyo Uliotakasika: 
Ikhlas na Taqwa-II 


SIRI YA NUSRA (WOKOVU) 

Baadhi ya aya za Qur’an Tukufu huanza na kiapo ili ku- 
vuta mazingatio ya hadhira juu ya muradi wa maudhui. Mara 
nyingine, kiapo hutamhulisha jamho linalohusiana na maisha 
ya waja wa Mwenyezi Mungu. Kuna nyakati na nyakati am- 
hapo idadi ya viapo huongezeka kulingana na uzito mkuhwa 
wa mada husika. Mathalani, Mwenyezi Mungu Mtukufu ana- 
ianza sura ya 91, al-Shams, kwa viapo saha. Kila kimoja kinat- 
amhulisha mojawapo ya maumhile ya ulimwengu-jua, mwezi, 
mahadiliko ya mchana na usiku, mhingu, utii na nafsi-hadi, 
mwishoni, amhapo Mwenyezi Mungu anazungumzia (ma- 
fanikio ya) jihadi ya ndani ya nafsi na (hasara ya) uovu wa 
nafsi hiyo, akimhainishia mwanadamu njia ya kupatia nusra, 
‘Naapa kwa nafsi na Aliyeitengeneza, kisha akaifahamisha 
uovu wake na wema wake, hila shaka amefaulu aliyeitakasa 
(nafsi yake), na hila shaka amejihasiri aliyeiviza (nafsi yake). 
(Shams, 91:7-10). 

Qur’an inahainisha kuwa, kwa upande mmoja, nafsi ya 
hinadamu yaweza kuendeshwa na matamanio ya kimwili na 
kushawishika kutenda dhamhi, na kwa upande mwingine. 

nafsi hiyo hiyo inayo nafasi ya taqwa. Uelekeo wa kwanza wa 
nafsi hiyo ni ule wa kutamani kutopea kwenye machafu ya 
ulimwengu, wakati ule wa pili ni wa roho yenye kutaka ku- 
tanua mhawa zake na kuogelea mawinguni. 

Rumi anasema yafuatayo kuhusiana na jambo hili: 

“Ewe msafiri wa haki! Kama unastahabu kuujua ukweli, 
basi si Firauni wala Musa aliyekufa, wote wako hai ndani ya 
mwili wako, wamejibanza ndani ya uhai wako. Wanaendelea 
na mapambano yao ndani ya moyo wako. Hivyo basi, yaku- 
bidi uwatafute mahasimu hawa wawili ndani ya nafsi yako.” 

Hivyo basi, twaweza kuona kuwa taqwa ndiyo jambo 
muhimu katika kuomba ulinzi dhidi ya adui huyu wa mwa- 
nadamu ambaye yuko mapambanoni naye katika kila dakika 
ya uhai wake. Dua ya Mtume Muhammad (saw) ya kuomba 
MwenyeziMungu amjaalie taqwa ni kigezo kwa waumini: 
“Ewe Mwenyezi Mungu Ijaalie roho yangu taqwa na Ijaalie 
nafsi yangu utakaso. Wewe ndiwe Mmiliki wa roho yangu na 
ndiye mlezi wa nafsi yangu.” (Muslim, Dhikr, 73). Muumini 
atafaulu katika mapambano dhidi ya nafsi yake kama atad- 
umu na jihadi katika kila kipengele cha maisha yake; lazima 
aishi ndani ya mipaka ya taqwa katika kila jambo la maisha 
yake, kuanzia imani hadi ibada yake. Kwa kuzingatia hili, 
moja ya shurti za dini ni: 

TAQWA KATIKA IMANI 

Imani isiponawiri kwa taqwa, basi upungufu mwingi wa 
kimaumbile katika tabia za mtu hubakia palepale; jambo hili 
ndilo linalopelekea imani kudhoofika na hatimaye huifanya 
ikose maana kabisa; kinachofuata baada ya hapo ni mtu ku- 





KHERI YA MOYO ULIOTAKASIKA: IKHLAS NA TAQWA-II - 


tumbukia kwenye ujahili na ushirikina. Ndiyo sababu taqwa 
ni jambo muhimu mno. 

Taqwa ndani ya imani huanza kwa kuipa kinga tauhiid. 
Mtume Muhammad (saw) amesema: “yeyote anayetamka la 
ilaha illallah katika dakika za mwisho za uhai wake hapa duni- 
ani, huyo ataingia Peponi.” (Hakim, Mustadrak, 1:503). Lakini 
je, hii tauhiid hukingwa vipi? Hatua ya kwanza ya kufaniki- 
sha jambo hilo huanza kwa ufahamu sahihi juu ya upweke wa 
Mwenyezi Mungu. 

Kwa kule kusema Id ildha, masanamu yote huondoshwa 
moyoni ili zidhihirike sifa Njema. Sifa hizi Njema huwa haz- 
ishamiri pale ambapo moyo umechafuka kwa sababu ya ku- 
zongwa na mawazo ya hovyo, katika mawazo haya ya hovyo, 
ndimo ulimo mchafukoge wa fikra za kipuuzi au ndimo in- 
amopita njia ya kibubusa. Moyo lazima utakaswe na fikra 
mbaya, khulka mbaya, na tabia mbaya. Mwenyezi Mungu 
anasema: Je, umemuona yule aliyefanya matamanio yake 
kuwa mungu wake?” (Furqan, 25:43) Akiashiria hatari za ku- 
fuata hisia mbaya na matamanio mabaya ya moyo.” 

Kutakasika kwa nafsi na kutengenea kwa nafsi ni mambo 
muhimu kwani moyo ndiyo makazi ya imani. Mizizi na shina 
la imani humea pale imani inapostawishwa. Ndiyo sababu 
kuimarisha imani ndani ya nafsi ni jambo muhimu. Ndiyo 
kusema kuwa kumuamini Mwenyezi Mungu ni jukumu la 
moyo na si lile la akili. 

Mambo ya ghaibu na mambo yaliyofichakana ya ulim- 
wengu huambatana na nguvu ya moyo na si nguvu ya akili ya 
mtu. Mambo ya ghaibu hufahamika kwa njia ya moyo. Anas- 
ema Rumi: “Ni muhali kukifikia kina kisichokoma cha dini, 
nafsi iliyoerevuka tu ndiyo inayoweza kukitamani kina hicho.” 




IKHLAS NA TAQWA 


Nafsi iliyo na ufahamu huru wa mambo yenye yakini isiyo 
na ukomo wa mipaka, yenyewe tu huwa ni ulimwengu kamili 
wa mambo ya dhahiri na mambo ya ghaibu. Kutokana na ile 
asili ya nafsi ya kutetereka na kubadilikabadihka kirahisi, kazi 
ngumu katika dini ni ile ya kudumisha imani baada ya mtu 
kumuamini Mwenyezi Mungu na kuamini mambo mengine 
ya ghaibu. Mtume (saw) amesema: “Moyo uko kama unyoya 
ambao hupeperushwa na upepo katika jangwa.” (Ibn Majah, 
Muqaddimah, 10; Ahmad, IV: 408,419). 

Mabadiliko ndani ya moyo ndiyo yanayoweza kusababi- 
sha imani kuyumba. Kuukinga moyo kwa taqwa ndiyo njia 
pekee ya kulinda imani. Hivyo, tuwe hadhiri; 


USIRIDHIE WALA KUUELEKEA UOVU 

Hakuna maridhiano ya Imani; mtu hapaswi kuwaelekea 
makafiri au watu waovu.. Moja ya sifa za moyo ni kwamba 
huwa inashawishika na wale inaojenga mapenzi kwao. Hivyo, 
Mwenyezi Mungu anasema, “Wala msiwategemee wale wana- 
odhulumu (nafsi zao kwa maasi); usije ukakuguseni Moto.” 
(Hud, 11:113), akiashiria kuwa muumini lazima aikinge nafsi 
yake dhidi ya mapenzi kwa madhalimu na waasi. 

Kamwe tusighafilike kuwa Mwenyezi Mungu hataki nyoyo 
zetu zitiwe shirki ya chochote kile zaidi Yake. Kumpwekesha 
Mwenyezi Mungu maana yake ni kwamba katu tusiruhusu 
kitu chochote kuingia moyoni; tusikaribishe matamanio ya 
nafsi wala tusiwaonee huruma madhalimu na waovu. 



Tumuombe Mwenyezi Mungu atukinge hasa hasa dhidi 
ya maadui wa imani na dhidi ya kujenga hisia za mapenzi kwa 
wale wanaopinga Uislamu kwani jambo hili linaweza kuitia 

hasara nafsi. Imam Ghazali anasema: “Kujinasibu na mawazo 
ya makafiri baadae hugeuka na kujenga uhusiano wa moyoni; 
mapenzi haya yatakuwa maangamizi kwa mtu.” 

Tahadhari hizi za Mtume Muhammad (saw) zina umuhimu 
mkubwa kabisa: “Pale mwovu anapostfiwa, Mwenyezi Mungu 
hughadhibika na ardhi hutetemeka.” (Bayhaqi, Shuab, IV:230). 

“Msimwite mnafiki mfalme, kwani hilo litamfanya kafiri 
huyo awe kinara wenu na hapo mtakaribisha Ghadhabu za 
Muumba wenu kwa kufanya hivyo.” (Abu Dawud, Adab, 83; 
Ahmad, V:346). 

“Yeyote anayejifananisha na umma, basi naye huhesabiwa 
kama ni mmoja wao.” (Abu Dawud, Libas, 4:4031). 

Taqwa ndani ya imani pamoja na kinga ya moyo vina 
umuhimu huo kwamba Mtume aliwaamrisha Maswahaba 
zake kufunga tarehe 10 ya Muharram ikiwa ni pamoja na siku 
moja kabla yake, na siku moja baada yake ili kutofautisha mila 
ya Waislamu na mila ya Wayahudi (katika dini ya Uyahudi, 
ipo funga moja tu ya tarehe 10 ya Muharram). 

Hivyo basi, Mtume Muhammad alijenga msingi wa aina 
yake wa mila ya Kiislamu na akatupatia mwongozo. Kuitimiza 
mila hii ni sharti la kiimani. Kwa sababu hiyo, hatuna budi 
kuchukua tahadhari kubwa katika kuzigubika nyoyo zetu kwa 
taqwa. Kutenganisha moyo na mwili ni sawa na kuukata kwa 
kisu kimakosa mshipa mkubwa wa damu, lazima mtu afe kwa 
kupoteza damu. Kujenga uhusiano wa moyo na watu wasiofaa 
bila kuwachuja kutaupelekea moyo kupoteza utakaso wa nafsi 
na kusababisha umezwe gizani. 

Moyo ndio kiungo kinachosadikiwa kujitegemea chen- 
yewe mwilini kwani wenyewe huendelea kudunda hata pale 

ubongo, “kituo cha maamrisho”, unapokuwa umekufa. Ikiwa 
hali ndiyo hiyo basi, tahadhari ya kuepuka matendo yasiyofaa 
ina umuhimu mkubwa mno, kwani Mwenyezi Mungu anas- 
ema katika Sura ya tisa ya Qur’an, Tawba, ‘Enyi mlioamini! 
Mcheni Mwenyezi Mungu...’ (9:119). Ili kuzikinga nafsi zetu 
dhidi ya vishawishi vinavyoweza kutukengeusha tumepewa 
amri hii na Mwenyezi Mungu: 

KUWENI PAMOJA NA WAKWELI 

Ni sehemu ya umbile letu la kibinadamu kwamba huwa 
tunaathiriwa na watu tunaozoeana nao. Hivyo, ni muhimu 
kujihadhari na mambo yasiyofaa na kuzingatia yale yanayofaa 
katika mazingira tunayoishi na tujihadhari na wale tunaoishi 
nao. Mtu asipokuwa hadhiri na athari anazokabiliwa nazo, 
basi hiyo yaweza kumsababishia upungufu wa taqwa na hata 
kumpeleka kwenye maangamizi. 

Taqwa hukingwa kwa kuulinda moyo dhidi ya shari ya 
watu na kwa kuijaza nafsi kheri. Kuna mkondo unaotiririka 
baina ya moyo wa mtu mmoja na mwingine. Mpepeso tu 
wa jicho la mtu mmoja waweza kusomba kiwango cha ath- 
ari kinachotosha kuleta mabadiliko ndani ya nafsi zetu. Hata 
hivyo, athari ya moyo nayo huwa kubwa zaidi kulinganisha 
na hiyo. 

Wanadamu wanaweza kuwa watiifu kwa wakweli na mad- 
halimu; hivyo, kinga ya ukweli hupatikana kwa kuwa pamoja 
na wakweli na watiifu, na sio kuwa pamoja na wenye nyoyo 
ngumu na wenye kudhulumu. 


Daruweshi mmoja aliwahi kumuomba Bayezidi Bistami: 
‘Ninasihi kuhusu tendo litakalonikurubisha zaidi kwa Mwe- 

nyezi Mungu.” Nasaha zikawa hizi: “Wapende Marafiki wa 
Mwenyezi Mungu! Wapende ili nao wakupende. Jitahidi ku- 
ingia ndani ya nyoyo zao; Mwenyezi Mungu huangalia mara 
mia tatu na sitini kwa siku ndani ya nafsi za watu walioan- 
gaziwa nuru, na akiliona jina lako ndani ya moyo wa mmoja 
wao, basi Atakughufiria.” 

Sifa maalum waliyokuwa nayo Maswahaba ni kwamba 
walidumu moja kwa moja katika kundi la Mtume na hivyo 
kupata tija ya imani na neema iliyotokana na Unabii. Neno 
Maswahaba lina maana ya wale waliokuwa katika kundi la 
Mtume, ndio kusema mujitamaa huu wa kimwili na kiroho 
wa Mtume ndio uliowatukuza Maswahaba. Mujitamaa huu 
umekuwa ukiendelea tangia wakati wa Mtume hadi leo. 

Sadi Shirazi, akifafanua faida za kuwa pamoja na wakwe- 
li, alisema: “Yule mbwa wa Vijana wa Pangoni (Ashab-i-kahf) 
alipewa heshima kubwa kwa sababu alikuwa pamoja na watu 
watiifu; mbwa huyo katajwa katika Qur’an na katika vitabu 
vya historia.” 

Rumi naye alitoa kauli hiyo hiyo: “Mbwa yule alihiyari 
kuwa pamoja na Maswahaba wa Pangoni. Kwa kule kufu- 
rahia kwake kuwa pamoja nao, naye atabaki palepale mbele 
ya mlango hadi Siku ya Hesabu. Yeye hatakuwa na chakula 
badala yake atakunywa maji ya huruma na atakula chakula 
cha rehema.” 

Nafsi inapojitenga na watu wa kweli na badala yake kuji- 
jumuisha na watu waovu na kughafilika na Mwenyezi Mun- 
gu ndio basi huangamia. Hakuna mtu atakayeongoka katika 
makundi haya mabaya au jamii hizi mbaya hata akiwa na akili, 
ufahamu au utambuzi gani. Mathalani, Lut, japo alikuwa nabii, 
lakini alikumbana na shari ya watu wake na hivyo, hakukuwa 

na mtu katika jamii yake aliyeweza kuelewa wahyi alioupokea; 
matokeo yake Lut akauliza kwa mshangao: “...Je, miongoni 
mwenu hakuna muongofu (hata mmoja)?” (Hud, 11:78). 

Katika aya nyingine (Tahrim, 66:10), Qur’an inawataja 
wake wa Nuhu na Lut, amhao walihiyari kuwa pamoja na watu 
waovu badala ya kuwa pamoja na manabii hao (waume zao), 
na hivyo kupigwa laana ya kuingia Motoni. Hata wake wa 
Manabii hawatanusurika na adhabu ya Mwenyezi Mungu kwa 
maovu yao. Hivyo, kwa upande mmoja, mbwa, kwa sababu ya 
kuwa pamoja na watu wema, kapewa nafasi muhimu ndani ya 
Qur’an, lakini kwa upande mwingine, wake hao wawili waasi 
wa Manabii wameangamizwa milele. 

Kwa kulitHia hili maanani hivi leo ambapo imani iliyo- 
po ni ndogo mno, ilihali ndio wakati ambapo tunaukaribia 
mwisho wa dunia, taqwa ndiyo ya kuchukua uzito mkubwa 
zaidi, kwani kuishika imani ya kweli hivi sasa ni: 

SAWA NA KUSHIKA KAA LA MOTO 

Katika Hadith moja, Mtume Muhammad (saw) amesema: 
“Ole wao Waarabu, kwani shari kubwa inawanyemelea. Ita- 
kuwa kama mapingapinga ya usiku. Mtu atasimama asubuhi 
akiwa muumini lakini ukiingia usiku anakuwa kafiri. Watu 
watauza dini yao kwa bei ndogo. Mtu atakayeshikilia dini 
wakati huo atakuwa kama yule anayeshika kaa la moto.” (Ah- 
mad, 11:390; Muslim, Iman, 186; Tirmidhi, Fitan, 30:2196). 

Katika aya nyingi za Qur’an, matendo mema hutajwa san- 
jari na imani kwani taa ya imani ni ibada na vitendo; ni kwa 
sababu hii ndio maana daraja la pili muhimu la taqwa ni 

TAQWA KATIKA IBADA HASAHASA SWALA 


Tutaikurubia zaidi Taqwa kadri tunavyozidi kuchunga 
utekelezaji wa faradhi za ibada zilizoamrishwa kwetu kwa 
mnasaba wa maisha yetu na kama sehemu ya utumishi wetu 
kwa Mwenyezi Mungu. Ni ibada iliyosalimika na utovu wa 
hushui na inayofanyika kwa nia ya kupata radhi za Mlah 
ndiyo tu itakayotengemaa. Kwa mfano, twavijua vipengele 
sahihi vya Swala; lakini undani halisi wa hekima yake ni 
kumuhudhurisha mtu mbele ya Mwenyezi Mungu. Huu ni 
mkutano tuliopangiwa ili tukidhi mahitaji yetu ya kiroho na 
kimwili. Je hii swala ina ukaribu gani na kile kilichoelezwa na 
kinachotakiwa kwetu na Mwenyezi Mungu Mwingi wa Re- 
hema? Kama ilivyobainishwa katika Qur’an: “Bila shaka Swala 
humzuilia (mwenye kuswali) mambo machafu na maovu.” 
(Ankabut, 29:45). 

Je Swala zetu ziko hivi? Aya ifuatayo ilishushwa ndani 
ya Qur’an kuutaka moyo wa muumini uwe katika hali ya ku- 
jirudisha kwa Mwenyezi Mungu pale mtu anaposujudu: “...su- 
judu na uwe karibu (na Mungu wako).” (Alaq, 96:19). Je sijda 
yetu iwe ya kiwango gani cha utimhifu? 

Hali za familia zetu, biashara zetu na majukumu yetu ya 
kiofisi vyote viwe taswira za namna tunavyoswali. Kama kwe- 
li tunaswali kwa usahihi basi maisha yetu ya kifamilia nayo 
yatakuwa ya taqwa, maisha yetu ya kibiashara yatakuwa ya 
uaminifu na utimizaji wa majukumu yetu ya kiofisi utakuwa 
bora zaidi. 

Mwenyezi Mungu kabainisha ifuatavyo kuhusiana na 
wale wasiopata manufaa ya swala zao na ambao nyoyo zao 
zimejaa dhambi: “Basi adhabu kali itawathubutikia wenye 
kuswali.” (Ma’un, 107:4). Qur’an inasisitiza uangalifu katika 
kuhifadhi Swala, kuidumisha na kuiswali kwa unyenyekevu. 

Kama vilevile unavyohitajika usafi wa mwili na utakaso wa 
roho kabla ya Swala, ndivyo unyenyekevu wa moyo nao una- 
vyohitajika-moyo lazima uguswe na uwe hadhiri kuwa tunasi- 
mama mbele ya Mwenyezi Mungu. Mtume Muhammad (saw) 
amesema, Mwenyezi Mungu Mtukufu anaupenda kila moyo 
uliojaa unyenyekevu (kwa AUah), huzuni (kwa sababu ya kuhi- 
si kuwa haujatimiza wajibu kama ilivyoamrishwa) na huruma, 
Yeye anawapenda wale wanaowafundisha watu mema na ku- 
walingania wamtii Mwenyezi Mungu.” (Daylami, L158). 

Mtume (saw) aliwahi kumuona mtu mmoja aliyekuwa 
akishikashika ndevu zake wakati akiswali; Mtume akatahayari: 
“Tazameni na zingatieni, laiti moyo wa mtu huyu ungelikuwa 
na unyenyekevu wa kweli basi viungo vyake navyo vingeny- 
enyekea.” (Ali al-Muttaqi, VIII, 197:22530). 

Mfano mwingine wa taqwa katika Ibada ni 


TAQWA KATIKA FUNGA 

Funga ni zoezi la kujinyima, au upunguzaji wa matumizi 
ya vitu na mambo ya halali, hii ni kujizuia na chakula na ma- 
tendo ya halali wakati wa mchana (tangu alfajiri hadi jioni). 
Ukamilifu na taqwa katika funga vyalazimu kutanua masharti 
ya funga katika maisha yetu ya kila siku, tuishi kwa kuepuka 
ulafi, kuepuka isirafu na kuepuka vya haramu na vyenye kutia 
shaka. 



Funga hutuonesha jinsi tunavyoishi kwa kutegemea kip- 
ande cha mkate na glasi ya maji: hii ni njia nyingine ambayo 
kwayo Mwenyezi Mungu anatukumbusha namna tunavyoishi 
kwa kumtegemea Yeye. Wale wanaoifikia taqwa katika ibada 
pia hupata hisia hizo hizo za kiroho zitokanazo na funga. 

Watu hawa huweza kutafakari thamani ya neema wali- 
zoneemeshwa na Mwenyezi Mungu na hujawa na mapenzi 
kwa wale ambao, kwa kiasi fulani, wamekosa neema hizo. 
Hisia za huruma kwa wenye njaa huongezeka katika kipindi 
cha swaumu, na, kwa hali hiyo, huruma hiyo hubainika katika 
swadaka. 


TAQWA KATIKA UTOAJIWA SADAKA 

Wakati wa kutoa swadaka yatupasa kutambua kuwa hiyo 
mali tunayotoa mwenyewe hasa ni nani. Waumini wanapaswa 
kufikia kiwango ambacho wautazame ulimwengu kwa macho 
ya Muumba, yaani, wautazame kwa huruma na ukarimu. Hivi 
ndivyo tunavyoita kuwa ni kuifikia taqwa katika kutoa Swa- 
daka. 


Wakomunisti husema: “mali ni mali ya jamii” huku Ma- 
bepari wakisema, “mali ni mali ya mtu.” Uislamu unasema: 
“mali ni amana tu waliyokabidhiwa wanadamu, kila kitu ni 
riziki ya muda, Mwenyewe hasa ni Mwenyezi Mungu”. Hivyo, 
ndani ya mipaka hii, yule aliyekabidhiwa amana hana haki ya 
kuifanyia ubakhili wala isirafu. 

“Je! Hawajui ya kwamba Mwenyezi Mungu anapokea toba 
ya waja Wake na kuzipokea sadaka, na ya kwamba Mwenyezi 
Mungu ni Mwenye kukubali toba sana (na) Mwenye rehema?” 
(Tawba, 9:104). 


Aya hii daima ibakie vichwani mwetu kama kipimo cha 
taqwa yetu katika utoaji wa msaada na swadaka; kipimo hiki 
ni kutoa bila kutarajia au kutafuta sifa wala hadhi na bila hi- 
sia za kujifaharisha moyoni. Badala yake mtu aseme: “Lillah, 
Ewe Mola wangu, hiki kinachotolewa, kinatolewa kwa ajili 

Yako”. Hivi ndivyo vipimo sahihi vya swadaqa. Mwenyezi 
Mungu Mwingi wa Rehema kakihainisha kipimo cha taqwa 
na ukarimu katika swadaka kama ifuatavyo: “Msiharibu sa- 
daka zenu kwa masumbulizi wala udhia.” (Baqarah, 2:264). 
Hii inabainisha wazi taqwa ambayo mtu anapaswa kuwa nayo 
pale anapotoa swadaka. 

Abu 1-Layth Samarkandi kanena hivi: “Ukweli kuhusu 
utoaji wa swadaka ni kwamba mtu anayetoa ndiye anayepaswa 
kutoa shukurani kwa yule anayepokea, kwani, kwa kupokea 
huko, mpokeaji anakuwa amemuepushia mtoaji aina nyingi 
za matakwa ya nafsi na pia anakuwa amemuepushia shari na 
mabalaa; juu ya yote hayo, mtoaji anakuwa amepata radhi za 
Allah.” 

Baba yangu mpendwa, Musa Efendi, alikuwa na hisia kali 
sana juu ya ukarimu aliowanyia watu wakati akitoa kitu: alis- 
tahabu kuwaepushia wapokeaji wa swadaka ile adha au fed- 
heha ambayo wangeihisi, na hivyo, alikuwa akiandika juu ya 
bahasha hivi: ‘Mpendwa fulani bin fulani, tunakushukuru kwa 
kupokea hii’. Shukurani hii ya dhati kutoka moyoni mwake 
kwenda kwa mpokeaji ilikuwa na sababu kwamba kile kili- 
chokuwa kinatolewa kiliambatana na imani kuwa yeye mtoaji, 
Musa Efendi, ndiye angenufaika zaidi kwa kupata radhi za 
Mwenyezi Mungu. 

Tunamuomba Mwenyezi Mungu atujaalie kiwango hiki 
cha taqwa pale tutoapo swadaka. Amin! 

Kama tulivyofafanua huko nyuma, taqwa ni kama kiungo 
cha ghaibu ambacho kinapaswa kuwepo kwenye msingi wa 
kila faradhi ya dini; kwa ajili hiyo, jambo la kwanza tunalopas- 
wa kulitafuta katika ibada zetu ni taqwa. Hija ni faradhi ny- 
ingine ya kimwili ya dini kama ilivyo zaka, ambayo hutekelez- 
wa katika mazingira yanayofanana. 

‘Amali’ anayoihitaji Haj ni ile ambayo, kadri anavyokabili- 
wa na magumu wakati akiwa katika ihram, ndivyo moyo wake 
unavyozidi kutakasika ili upate rehema za Mwenyezi Mungu. 


TAQWA WAKATI WA HIJJA 


Hija ni wajibu uliofaradhishwa, kifedha na kimwili amba- 
po mbali ya vipengele hivyo vya kifedha na kimwili vya Hija, 
hija ya mtu mwenye taqwa hujumuisha uhudhuriaji wa kiroho 
mahali pale patakatifu na hujumuisha tija ya kiroho. Kuyaz- 
ingatia masiku yanayopitishwa huku ukivaa nguo inayofanana 
na sanda na kuzidumisha hisia hizi za kiroho ni sehemu ya 
Hija. 

Hatuna budi kuutafakari utii wa Ibrahim pale tunapom- 
piga mawe Shetani. Wakati wa Hija pasiwe na maneno yasiyo- 
hitajika, pasiwe na kitendo cha dhambi na pasiwe na ugomvi! 
Lazima tuepuke mazingira na matendo ya kutuweka mbali na 
Mwenyezi Mungu; kujiepusha na tabia ya ugomvi na mabis- 
hano na kudumu na mwenendo huu katika maisha yetu ya kila 
siku ndiyo matunda ya taqwa yatokanayo na ibada ya Hija. 

Tunapokuwa Hija, ni haramu kuwinda au kuchuma jani 
la mti wenye uhai. Ni haramu hata kumsakiza mwindaji kwa 
kumuelekeza eneo muhimu la mawindo. Lengo hapa ni kutu- 
funza kudumisha huruma, upole na hisia katika maisha yetu 
ya kila siku. 


Hivyo basi faradhi za dini yetu, kwa ujumla, ikiwa ni 
pamoja na swala, funga, kutoa zaka na kuhiji, lazima zifanywe 
kwa ikhilaswi na kwa utaratibu sahihi wenye taqwa, sio kwa 
msimu tu; sifa hizi lazima zikite mizizi ndani ya nyoyo zetu. 
Iwapo hatuwezi kulifikia hili, basi hii ina maana kuwa moyo 

- 

bado haujafikia kiwango cha taqwa. Waumini wazichambue 
nafsi zao ili wabaini vikwazo ambavyo vimewakwaza kulifikia 
jambo hili. 


VIKWAZO VITATU VYA TAQWA 


Cha kwanza katika vikwazo hivi ni kujifaharisha. Yaani, 
kujivuna. Hii ina maana kuwa tunavichukulia vipawa na vipaji 
vyetu kuwa ni vyetu wenyewe ingawaje, kwa kweli, ni vya ku- 
pewa na Mwenyezi Mungu. Kwa hali hiyo, na sisi tunakuwa 
kama Ibilisi, Firauni na Qarun ambao walihesabu kila kitu 
kuwa ni chao wenyewe. Haji Bayram-i Wali kasema kuwa ma- 
jivuno ni sawa na jiwe lihlofungwa kiunoni; ambapo huwezi 
kuogelea wala kuruka. 

Kikwazo cha pili ni ubakhili; yaani kuwa mgumu wa 
kutoa (fedha), kukataa kutumia wasaa au nguvu kwa ajili ya 
majukumu na matendo ya kila siku ya dini. Yatupasa kuuz- 
ingatia ukweli kuwa “Pepo ipo kwa ajili ya Mukaramuna na 
Jahanamu kwa ajili ya wafanyao ubakhili. (Imam Ali). 

Kikwazo cha tatu ni upumbavu. Mtu anayeitupa Akhera 
akistahabu upofu wa dunia, akihiari kuishi maisha ya mgha- 
fala kuliko ulimwengu wa mhele, huyo ni mpumbavu. 



Kuhusiana na yale mambo yanayoweza kuharibu taqwa, 
Mtume Muhammad (saw) amesema maneno haya: “Utafika 
wakati ambapo hakutakuwa na kitu cha kupendwa zaidi kama 
hivi vitatu: chumo la halali, udugu wa kweli na Sunna yangu.” 
(Haythami, 1:172). Kuchuma mali ya halali (kujipatia fedha 
kihalali), kufaidi udugu wa kweli uliojengeka kwa ikhilaswi na 
kwa kuishi Kisunna ni mambo yanayowezekana kwa kufuata 
mwongozo wa kweli na kwa matendo mema. Ndiyo maana 
kipengele kingine cha taqwa ni 

TAQWA KATIKA MWENENDO 

Taqwa ya tabia na hisia huhitajika katika kila kipengele 
ili kuhakikisha hali ya kufurahi na kurithika kwa binafsi na 
kwa jamii. Mathalani, taqwa ndani ya huruma maana yake 
ni kutoa ulichonacho kuwapa wasionacho na mafakiri. Kwa 
maneno mengine, huruma maana yake ni kuhangaika kuwa- 
saidia wasionacho katika jamii. 

Huruma ndiyo sifa ya asili ya nafsi ya muumini katika du- 
nia hii na ndiyo chanzo cha habari njema ya furaha ya milele 
Akhera. Kupata rehema za Mwenyezi Mungu ni neema kubwa 
itokayo kwa Mwenyezi Mungu, kwani inatokana na huruma. 
Wale wanaowahurumia wengine ndio wakarimu, ndio wenye 
huruma na ndio wenye kutambua wajibu wao kwa wengine. 

Hivyo, tunapokuwa wazima wa afya, hatuna budi kui- 
fikiria hali ya wenzetu wenye ulemavu, mayatima na wasio- 
nacho. Lazima tutambue kuwa wao ni dhamana tuliyopewa 
na Mwenyezi Mungu Mtukufu; Mwenyezi Mungu kawaleta 
watu hawa kama mtihani kwetu, kwani muumini ana dhama- 
na kwa nduguye wa imani na ana dhamana kwa walimwengu. 
Huu ndio mkataba wa Uislamu. 


Ndiyo sababu muumini lazima ajihehesabu nafsi yake 
muda wote na apime kiwango cha huruma alichonacho. Hur- 
uma ndiyo ladha tamu ya imani. Rahman, Mwingi wa Rehe- 
ma, na Rahim, Mwenye kurehemu, ni majina mawili ya Mwe- 
nyezi Mungu yanayotajwa mara kwa mara ndani ya Qur’an. 
Hii inatubainishi kuwa Mwenyezi Mungu anawataka waumini 
watengenee kwa sifa ya huruma. 


Akiongozwa na Hadith, Rumi anapendekeza tija ya hur- 
uma kwa muumini: 

“Wahurumieni wale waliofukarika zaidi yenu ili wale 
waliotajirika zaidi yenu nao waoneshe huruma kwenu.” 
Mtume Muhammad (saw) amesema, “Naapa kwa Yule anaye- 
shikilia roho yangu Mkononi Mwake, hamtaingia Peponi 
mpaka muamini, na hamtaamini mpaka mpendane. Maswa- 
haba wakaitikia, “Ewe Mtume wa MwenyeziMungu, sisi ni 
wenye huruma,” kwa kuzingatia huruma waliyoonesha kwa 
watoto wao na familia zao. Mtume akajibu, upendo ninaou- 
zungumzia sio ule wa ndugu zenu tu; upendo huu unajumui- 
sha ulimwengu mzima, naam ulimwengu mzima” (Hakim, IV, 
185:7310). 

Imesimuliwa kuwa wakati Mtume alipokuwa njiani kue- 
lekea Maka akiwa pamoja na jeshi la Waislamu, alikutana 
na mbwa kando ya barabara akiwanyonyesha watoto wake. 
Basi Mtume akalimrisha jeshi kukata upande mwingine wa 
barabara ili wasimkarahishe mbwa huyo na watoto wake. 
Mara nyingine, Mtume alikiona kiota cha wadudu chungu 
kimechomwa moto, akalalama: “Haimpasi yeyote isipokuwa 
Mwenyezi Mungu kuadhibu kwa moto!” (Abu Dawud, Jihad, 
112). Huruma inapojikita kwenye nafsi, mtu hufikia: 


HALI YA KUJALI ZAIDI WENGINE (ithaar) 

Hatua inayofuata ya huruma ni utu kwa watu. Hii ina 
maana ya kuwafikiria wengine kabla ya kujifikiria wewe mwe- 
nyewe. Hiki ndicho kiwango cha juu kabisa cha huruma. Hii 
ni hali ambayo Mwenyezi Mungu anapenda kuiona kwa wau- 
mini. Ndani ya Qur’an, Mwenyezi Mungu amewasifu Ansar 
ambao walionesha kuwapendelea zaidi Muhajirun kuliko 
nafsi zao. 

“Na (pia wapewe) wale waliofanya maskani yao hapa 
(Madina) na wakautakasa Uislamu (wao barabara) kabla ya 
(kuja) hao (Muhajiri huko Madina) na wakawapenda hao 
waliohamia kwao, wala hawapati, hawaoni dhiki nyoyoni 
mwao kwa hayo waliyopewa, na wanawapendelea kuliko nafsi 
zao ingawa wenyewe wana hali ndogo. Na waepushwao na 
ubakhili wa nafsi zao hao ndio wenye kufaulu kwelikweli.” 
(59:9). 

Hii ndiyo sifa kubwa waliyopewa wale waliopata taqwa 
kwa huruma na moyo wa kuwajali wengine. Moja ya sifa 
muhimu za marafiki wa Mtume ni kwamba huwajali wengine 
kabla ya nafsi zao ambapo nafsi zao hukingwa na mitego ya 
shetani kwa sababu ya taqwa ya kweli. 

Ubaydullah Ahrar kasimulia: “Mtu mmoja alikuja na 
kusema, ‘Nina njaa, je mnaweza kunilisha?’ Na mimi pia ni- 
likuwa na njaa, lakini sikuwa na pesa wala njia yoyote ya ku- 
jipatia chakula. Nikampeleka masikini huyo kwa mpishi na 
kumwambia, ‘Mimi sina pesa lakini kilemba nilichovaa ni 
twahara. Unaweza kukitumia kukaushia sahani, na fidia ya 
kitambaa hiki, mlishe chakula mtu huyu mwenye njaa. Mpi- 
shi huyo akampa bwana huyo sahani ya chakula, na japokuwa 
na mimi nilikuwa na njaa, nikakaa naye tu wakati yeye akila. 
Nikavua kitambaa na kumpa mpishi. Kwanza alikataa akise- 
ma kuwa hataki kitambaa hicho. Hapo nikamwambia: ‘nili- 
kupa ahadi, basi kichukue. Baada ya hapo, Mwenyezi Mungu 
akanineemesha utajiri. Nilikuwa na wafanyakazi elfu mbili 
shambani kwangu. Kisha nikachukua dhamana ya kuwatunza 
watu wawili ambao hawakuwa na hali nzuri. Walianza kujif- 
ukia udongo wenyewe kutokana na ukali wa maradhi waliy- 
ougua. Nikaleta maji kuwasafisha; baada ya muda mfupi, ni- 
kadhibiti maradhi hayo, lakini nikaendelea kuwahudumia.” 

Hebu ona kiwango kikubwa kilioje hicho cha moyo wa kujali 
wengine na huruma alichoonesha bwana huyo. 

Hawa ndio watu wanaotimiza amri hii: “Na toeni katika 
njia ya Mwenyezi Mungu.” (Baqara, 2: 195). Hawa ndio wa- 
bakiao katika njia ya taqwa kwa matendo yao ya kuwafanyia 
hisani viumbe wote wa Mwenyezi Mungu. Hawa ndio watu 
wa kuufikia utengenefu na ndio wa watu watakaoifikia hisani. 
Kwa hiyo, umuhimu wa taqwa katika matendo ni: 


TAQWA KATIKA IHSAAN (WEMA) 


Neno Ihsani hujitokeza kwa sura mbalimbali zaidi ya 
mara mia moja na tisini ndani ya Qur’an. Kwa kuzingatia moja 
ya maana ya maana zake za msingi, ili kuijua hisani, muumini 
lazima aoneshe hisani kwa kadri iwezekanavyo katika kila 
kipengele cha maisha, iwe katika moyo wake, mazingira yake, 
biashara yake au nyumbani kwake. Maana nyingine za Ihsan 
ni kuwa hadhiri kuwa kila kitendo kinaangaliwa na Mwenyezi 
Mungu; hivyo basi taqwa katika Ihsani na ukarimu ni kitu 
kinachohitajika katika kha hatua tunayopiga katika maisha. 

Mwisho, hali ya muumini muda wote iwe ile ya uzuri, 
ubora na utengenefu. Hii hupatikana kwa njia ya imani na 
taqwa katika unyenyekevu, na hii ina maana kuwa muumini 
muda wote aulinganishe utii wake kwa Mwenyezi Mungu na 
utii wake kwa waumini. Mwenyezi Mungu anaielezea hali ya 
moyo wa muumini katika aya ifuatayo: 




‘Hakika waumini wa kweli ni wale ambao anapotajwa 
Mwenyezi Mungu, nyoyo zao hujaa khofu; na wanaposomewa 
Aya zake huwazidishia imani, na wakamtegemea Mola wao tu 
basi.’ (Anfal, 8:2). 

“Ewe Mwenyezi Mungu! Zitie nguvu imani zetu na 
vidhubutishe vitendo vyetu kwa taqwa na tujaalie kiwango 
cha taqwa cha kukuridhisha Wewe. Tujaalie tuwe miongoni 
mwa wale ambao nyoyo zao hutetemeka wanaposikia jina 
Lako, wale ambao imani zao huzidi kuongezeka wanapo- 
soma kila aya ya Qur’an, na tujaahe tuwe miongoni mwa 
wale wanaokuabudu Wewe Peke Yako. 

Amin! 








Kheri ya Moyo Uliotakasika: 
Ikhlds na Taqwd-III 


TAQWA KATIKA KURIDHIA (RIDA) 

Mazingira na matukio hujitokeza katika sura nne: zile 
ambazo ni za kheri na zile za shari 

1- Kuna watu ambao ni wema ndani ya nafsi zao na kwa 
Sura ya nje: 

Mtu anayehangaika kujitafutia maisha kwa kazi ambayo 
inakubalika Kiislamu na anayetumia pesa zake kwa ajili ya 
mambo ya kheri, mara kwa mara akitoa swadaka, akifanya 
matendo ya hisani kwa wanadamu wenziwe, wanyama na 
mazingira, kwa mikono yake, kauli zake na tabia yake, na 
anayechunga vya haramu na vya halali na anayeepuka cho- 
chote chenye shaka huku moyo wake ukibaki umejaa ikhilas- 
wi na taqwa, basi hiyo ni ishara ya wema ndani na nje ya nafsi 
yake. 

2- Kuna Watu ambao ni Wabaya Ndani ya Nafsi na kwa 
Sura ya nje 

Hii ni hali ya wale wanaoyaendea mambo ya kuchukiza 
na kudhalilisha katika dunia hii. Mambo yote yaliyoharamish- 

wa huangukia katika kundi hili. Wakiamini kuwa msiba ndiyo 
furaha kwao, watu hawa huishi kwa kuzidanganya nafsi zao 
hapa duniani na hawatapata chochote ila huzuni ya Akhera. 

3- Matendo ambayo ni Mema kwa Sura ya Nje lakini Ma- 
baya kwa Sura ya ndani: 

Kuna mambo fulani ambayo huonekana mema yana- 
potazamwa kwa sura ya nje, lakini yanapochunguzwa kwa 
upande wa ndani, hubainika kuwa mzizi wa wema wake huo 
ni uovu. Mathalani, mali inayoambatana na bughudha kwa 
dhiki waliyonayo wengine kwa sababu ya nafsi ya kujikweza. 





Mali yaweza kuonekana kama neema, lakini ubakhili na 
isirafu katika mali hiyo ni maovu yanayozidisha dhambi na 
adhabu ya mtu papa hapa duniani na Akhera. Mifano mi- 
kuu ya hili ni Qarun na Salebe ambao wote walikumbwa na 
maangamizi. Walizidanganya nafsi zao na wakaendelea ku- 
puuzilia mbali maamrisho ya Mwenyezi Mungu ili wachume 
mali, wakidhani ndiyo ya kuwafaa. Huku wakikadhibisha 
mawaidha ya Manabii, wakaghafilika kwa uovu wa matendo 
yao. Matokeo yake, wote wawili wakaangamizwa katika msiba 
ulioangamiza maisha yao katika dunia hii na Akhera. 

Aya ifuatayo ya Qur’an inaelezea hali ya watu hawa: 

“Lakini mwanadamu, Mola wake anapomfanyia mtihani 
Akamtukuza na kumneemesha, basi husema: ‘Mola wangu 
amenitukuza. Na anapomfanyia mtihani Akampunguzia riziki 
yake, husema: ‘Molawangu amenidhalilisha!” (Fajr, 89:15-16). 

Kamwe tusighafilike kuwa utajiri na umasikini vyote vi- 
natoka kwa Mwenyezi Mungu; lazima turidhike na chochote 
ambacho Mwenyezi Mungu anaona kinatufaa na tutimize 
majukumu yetu kwa kuzingatia masharti ya vile ambavyo tu- 
meruzukiwa. Hapa ndipo inapoanzia swadaka ya kweli. 

Tukighafilika na ukweli huu na kupuuza Amri ya Mwe- 
nyezi Mungu huku tukizidi kuendelea na mambo yaliyokataz- 
wa, basi hali yetu itakuwa kama ilivyoelezwa katika Qur’an: 
“Na huenda mkapenda kitu nacho ni shari kwenu. Na Mwe- 
nyezi Mungu ndiye anayejua (lakini) nyinyi hamjui.” (Baqa- 
rah, 2:216). Muumini aliyeneemeka ni yule anayefahamu 
jambo hili na anayeishi kwa kuzingatia ufahamu huu katika 
kila kipengele cha maisha yake. 

Sifa kubwa sana ya Mtume Muhammad (saw) ambaye 
alijaaliwa sifa bora kabisa miongoni mwa sifa za binadamu, 
ilikuwa ni ile ya kuwa ‘kiumbe aliyetengenea zaidi.’ Nabii Su- 
leiman hakuukumbatia utajiri, aliugawa utajiri wake wa du- 
niani kwa walimwengu, alisifiwa na Mwenyezi Mungu kama 
ni ‘kiumbe aliyetengenea’. Yunus yeye alikumbwa na mitihani 
mingi, alinyimwa afya, watoto na mali kwa miaka mingi; akii- 
shi maisha ya shukurani na subira, aliukubali mtihani wake, 
na kwa hali hiyo, Mwenyezi Mungu Mwingi wa rehama al- 
imsifu kuwa alikuwa ‘mja aliyetengenea’ na akampa neema 
zisizokoma. 


4-Mambo ambayo, kwa sura ya nje ni mabaya lakini ni 
mazuri kwa sura ya ndani 

Mtu huwa mgonjwa ambapo kuzorota kwa afya yake japo 
kwaweza kuonekana kama jambo baya, lakini kwaweza kuwa 
jambo la kheri kwake kwani kutokana na ugonjwa huo, mtu 
huyo huweza kuutambua udhaifu alionao, na hivyo, kumkim- 
bilia Mwenyezi Mungu na kumuomba msaada muda wote ku- 
tokana na tatizo hilo. Kwa hali hiyo, wema hudhihiri. 


Abdullah ibn Mas’ud (ra) alisema: “Nil ik wenda kumuona 
Mtume wa Mwenyezi Mungu ambaye alikuwa anasumbuliwa 
na homa. Nikamwambia, ‘Ewe Mtume wa Mwenyezi Mungu, 

inaonekana homa uliyonayo ni kali’ Mtume akajibu, ‘Naam, 
ninasumbuliwa na maumivu ya watu wawili.” Nikamwambia, 
‘Labda hivyo hivyo utapata rehema maradufu.’ Mtume aka- 
jibu, ‘Hakuna msiba unaomfika mwanadamu bila Mwenyezi 
Mungu kuufidia kwa dhambi zake, hata ule wa kuchomwa na 
mwiba.’” (Bukhari, Marda, 3,13,16). 

Muumini wa kweli hana budi kuyapima matukio ya du- 
nia hii ya mtihani kwa vigezo hivyo vinne vilivyoainishwa 
hapo juu na muda wote achunge sifa mbaya za moyo wake. 
Katika kila jambo, waumini wanapaswa kuitambua hadhi na 
daraja yao ya kuishi kwa kuomba toba, kumuhimidi na kums- 
abihi Mwenyezi Mungu. 

Kila muumini mwenye ikhilasi hana budi kufanya jiti- 
hada za kufidia dhana zinazochukua nafasi kichwani mwake, 
hisia za moyo wake na hata pumzi anayovuta kwani kumrid- 
hisha Mwenyezi Mungu ndilo tunda bora kabisa la kustahabu. 
Kinachomfurahisha zaidi Mwenyezi Mungu ni pale muumini 
anapoyatupilia mbali matashi ya nafsi yake na kumtii Mwe- 
nyezi Mungu. 

Sasa je tunawezaje kutambua wema na uovu ilihali vyote 
viwili haviwezi kudhihirika, tunawezaje kuvitambua ili kufikia 
aina hii ya moyo wa kuridhika. Swali hili lina jawabu moja tu 


KHERIIKO KWA MWENYEZI MUNGU TU 



Katika kitabu, Amdk-i-Hayal, kitabu cha hekima ya Usufi, 
kilichoandikwa na Ahmet Hilmi Efendi wa Filibe, kuna wa- 
husika wakuu wawili; mmoja ni Aynali Baba, ambaye ni mtu 
mwerevu mwenye maneno ya hekima yanayoandamana na 
upigaji wa zumari (Ney). Muhusika mwingine ni Raji ambaye 

ni mtu anayetafuta ukweli. Mara nyingi, watu hawa hukutana 
ambapo Aynali Baba hupiga Zumari, huwa wanajadili mambo 
fulani kuhusu ulimwengu na lengo la maisha. 

Katika moja ya mikutano hiyo, wakati Raji alipokuwa 
akimsikiliza Aynali Baba anavyopiga zumari akashikwa na 
usingizi mzito. Akajiona yupo katika hadhara kubwa ya watu 
kuanzia manabii hadi wanafalsafa, watu wakubwa hadi watu 
wa kawaida. Mtu mmoja akasimama kuzungumza kwa niaba 
ya walimwengu. Huku akitokwa na machozi, akawauliza wa- 
nafikra hao wakubwa wa ulimwengu njia ya kuifikia furaha 
ya kweli: “Hebu niambieni, tafadhali oneni huruma; mimi 
nayachukia maisha yangu lakini nashindwa kuachana nayo. 
Tafadhali hebu niambieni raha ni kitu gani.” 

Baadhi ya watu wakajibu. Confucias yeye akasema, “raha 
ni kupika wali hadi upikike barabara.” Plato yeye akasema: 
“raha ni kuufikiria utukufu mara kwa mara.” Aristotle akas- 
ema, “raha ni mantiki! Hiyo ndiyo raha hasa’Zoroastra akas- 
ema, “raha ni ile hali ya kutoachwa peke yako gizani.” Brahma 
akasema, “Nini raha? raha ni kinyume cha vile adhaniavyo 
kila mtu.” Budha akainuka kwa hamaki: “Enyi walimwengu! 
raha ni moja ya majina mazuri ya kitu kisichokuwepo, Nir- 
vana (hali ya amani na utulivu aipatayo mtu kwa kuachana 
na matashi ya nafsi). Enyi walimwengu, dumuni katika hali 
hiyo (Nirvana).Watu waliosikia hivyo wakachanganyikiwa na 
kusema, “Basi hamjazifaa nafsi zenu; kumbe mmeishi maisha 
yenu bila raha na hakuna hata dalili ya raha katika kile mna- 
chokihubiri!” 


Hapo ndipo rafiki mmoja wa Mwenyezi Mungu alipo- 
simama na kusema: “Kwa werevu, raha ni kuutazama uzuri 
wa Mwenyezi Mungu, ilihali kwa wajinga, raha ni ulafi na 

ukware!” Kwa hakika, huyu ndiye aliyeihainisha raha kama 
walivyofundisha manahii. 

Mwishowe, Kinara wa hadhara hiyo, Fahari wa Ulimwen- 
gu (saw) akasimama na kusema, Enyi watu! Raha ni kuyakuh- 
ali maisha vile yalivyo, kuupokea mzigo na kukubali shida, 
na kufanya kila jitihada ya kupata hali bora; kwa maneno 
mengine, raha ni kupata moyo wa utakaso (moyo mweupe).” 
Baada ya kupata jawabu walilokuwa wakilitafuta, watu waka- 
simama na kuimba, “Ewe mbora wa walimwengu! Nabii Mbo- 
ra wa Manabii! Ni wewe pekee ndiye unayeweza kuelewa na 
kugundua tiba ya walimwengu!” 

Rumi, Mudiri mkubwa, alikuwa mwingi wa kusoma 
maisha ya watu: yeye alifahamu fika kuwa kheri ilitoka kwa 
Mwenyezi Mungu tu. Yeye alisema, “Hadi ukubali au uridhike 
kwa kile ambacho Mwenyezi Mungu kakiteremsha; popote 
unapokimbilia kutafuta nusura, fahamu kuwa utakabiliana 
na msiba; bila shaka, msiba utakuja na kukufika huko huko. 
Hakuna pembe yoyote ya ulimwengu iliyosalimika na mitego 
ya uovu. Hakuna cha kumtosha mtu wala cha kumuweka sal- 
ama isipokuwa kuishi ndani ya amani ya kiroho; hivyo, mta- 
fute Mwenyezi Mungu ndani ya roho yako na jikinge Kwake. 
Hakuna mahali ndani ya jela hii ya dunia ambapo hapatozwi 
malipo ya ulinzi na hakuna mahali ambapo watu hawapigiki 
huku na kule.” 


o 


“Naapa kwa Jina la Mwenyezi Mungu kuwa ukitafuta hi- 
fadhi ndani ya shimo la panya, utanaswa na paka; njia pekee 
ya kutokea nje ni ile ya kuwa muumini wa kweli na kumfikia 
Mwenyezi Mungu. Yeye ndiye atakayekufariji na kukukinga 
dhidi ya nyoka na nnge. Na mwishowe Yeye ndiye atakayeku- 
wa rafiki yako.” 

Wakati mmoja, jini, kwa umbile la nyoka, alimtokea Ab- 
dulQadir Jaylani, mudiri mkubwa wa kiroho. Jini huyo akaon- 
doka akiwa rafiki yake. Huu ni mfano wa rehema inayoletwa 
na mapenzi na radhi za Mwenyezi Mungu. 

Kwa hiyo, wajibu wa waumini walioomba kheri yenye ku- 
dumu milele katika maisha ni kuridhia yote wanayokabiliana 
nayo kwa taqwa, ila tu wasiridhie kufuru (ukafiri) wala kuia- 
cha njia sahihi. Maisha yakiendeshwa kwa njia hii, basi kifo na 
maisha baada ya kifo yatakuwa na faida ambapo mtu atafaulu 
Siku ya Hesabu. 

Sharti jingine la kufikia kiwango hiki cha tabia njema ni 
uombaji wa toba na maghfira. Mwenendo wa nafsi unaotaki- 
wa na Mwenyezi Mungu Mwingi wa rehema ni 


TAQWA KATIKA KUOMBA 
MAGHFIRA (MSAMAHA) NA TOBA 

Sharti la toba ni kwamba majuto ya mtu yawe ya kweli; 
kujumuisha taqwa katika toba ndiko kunakotoa hakikisho 
kuwa mtu karejea kwa Mwenyezi Mungu katika hali ya kujita- 
kasa na kuepuka moja kwa moja kutenda dhambi. Undani wa 
taqwa katika toba ni kutimiza ahadi ya kutotenda tena dhambi 
kwa uthibitisho wa matendo mema. 


Muumini anapoondosha mapazia yaliyofunika uoni wa 
moyo wake ndipo anapouona mzigo wa dhambi unaoielemea 
nafsi yake na hapo ndipo anapoamsha hisia za wema ndani 
ya moyo wake. Nafsi ya mtu huyo hujirudisha kwa Mwenyezi 
Mungu huku akitokwa na machozi ya majuto; hii ndiyo toba 
ya kweli ya kujitoa katika dhambi na ndiyo ishara ya majuto ya 
kweli. Hii ndiyo njia ya kurudi kwa Mwenyezi Mungu. 

Hivyo basi, kutubia ni hali ya kuondosha, kwa hisia za 
majuto, vizuizi vilivyopo baina ya muumini na Mola wake; siri 
ya toba ni mtu kuwa na moyo wa kusamehe. Mtu anayesa- 
mehe ndiye anayestahiki kusamehewa; kipimo kingine cha 
taqwa katika kuomba maghfira ni kwamba mtu anapoomba 
kusamehewa, basi na yeye ajitazame anavyoweza kuwasamehe 
wengine, ambapo kwa kuwasamehe wengine mara kwa mara 
ndipo mtu anapopata haki ya kusamehewa. 

Ushauri ufuatao wa Sayidina Ali kwa mtu aliyeteuliwa 
kuwa Gavana ni muhimu sana: “Usiwatazame watu kama 
mbwa mwitu anavyolitazama windo lake! Uwe na mapenzi na 
huruma kwao kutoka ndani ya moyo wako! Bila kuwabagua, 
wao ni ndugu zako wa imani au ni wanadamu wenzio; wa- 
naweza kutenda makosa. Wasaidie wenye kuhitaji na ukiomba 
msamaha kwa Mwenyezi Mungu basi na wewe pia usamehe, 
wasamehe na wavumilie! Usighafilike, wala usipinzane na 
amri za Mwenyezi Mungu. Katu usiondoshe msamaha wako! 
Na wala usifurahie adhabu unazolazimika kuzitoa!” 

Abu Darda (ra) ambaye ni mmoja wa Maswahaba wa 
Mtume, yeye alikuwa ni hakimu mjini Damascus pale alipo- 
sikia watu fulani wakimshutumu na kumzomea mtu mmoja 
aliyetenda dhambi. Abu Darda akawauliza, “Hivi ninyi mnge- 
fanya nini kama mgemuona mtu huyu katumbukia kisimani?” 
Wakajibu, “tungemtupia kamba na kujaribu kumuokoa.” 
Hapo Abu Darda (ra) akasema, “mbona basi hamjaribu kum- 
saidia mtu huyu aliyetumbukia kwenye kisima cha dhambi?” 
Watu hao wakashangazwa sana kiasi cha kumuuliza, “Je wewe 
hukukasirishwa na mtenda dhambi huyu?” Abu Darda aka- 
toa jibu la hekima sana, “Mimi nadharau dhambi zake, sio utu 
wake.” 

- 

Kuna hekima kubwa katika utashi wa Abu Darda (ra) wa 
kutaka kupandikiza fundisho hili ndani ya nafsi za waumi- 
ni. Hikima hii ina nuru ya maamrisho na radhi zaMwenyezi 
Mungu, ndiyo inayoakisi tabia ya Mtume katika nafsi za jamii. 
Njia pekee ya kupata raha ya milele katika ulimwengu huu wa 
muda ni kumuiga Mtume na kusambaza harufu ya manukato 
ya msamaha na mapenzi kutoka ndani ya moyo. Tunapo- 
kumbana na mikasa ya maudhi, yatupasa kuzigeuza nyoyo 
zetu kuwa makazi ya hekima yaliyojaa rehema za Mwenyezi 
Mungu na harufu nzuri ya Pepo, inayoambatana na msamaha, 
urafiki, huruma, uvumilivu na unyenyekevu. 

Sifa nzuri ya taqwa ndiyo inayomtia mtu hamasa ya ku- 
wafikiria wengine. Tabia ya mwanadamu inayopendwa mno 
na Mwenyezi Mungu ni ile ya kuhangaika kuwasaidia na ku- 
wanusuru wengine. Hasahasa ni kwa 


KUAMRISHA MEMA NA KUKATAZA MABAYA 


Kuamrishana mema na kukatazana mabaya ndizo sifa 
kuu za muumini. Wajibu wa watu wamchao Mwenyezi Mun- 
gu ni kufanya jambo hili kwa vitendo na kwa ulimi na ku- 
nasihiana kutenda mema na kukatazana mabaya kwa upole. 
Iwapo Da’wa ya kulingania watu katika Uislamu na Ucha- 
Mungu vitaachwa, basi jamii itakuwa hatarini kukumbwa na 
maangamizi. 


Zainabu bint Jahsh kasimulia kuwa yeye alimuuliza 
Mtume wa MwenyeziMungu, “Ewe Mtume wa Mwenyezi 
Mungu, wakiwemo waumini miongoni mwetu, je tutaanga- 
mizwa?” Mtume (saw) akajibu, “Iwapo madhambi na maasi 
yatakithiri, basi ndiyo hivyo.” (Bukhari, Anbiya 7). Kwa hiyo, 
njia pekee ya kujikinga na Adhabu ya Mwenyezi Mungu ni 

kuwaamrisha wengine kutenda mema na kuwakataza mabaya; 
hili ni jukumu la kila muumini mwenye taqwa. 

Wakati wa kutimiza jukumu hili au jukumu lolote linalo- 
husiana na hilo, mtu lazima aongozwe na Qur’an na Sunna, na 
ashauriane na watu wenye kujua katika kila hatua. Sayidina 
Ali alimpa gavana nasaha hizi: “Usiwapokee ndani ya Kamati 
ya shura wale wanaokutia hofu ya umasikini, au wanaojaribu 
kukuzuia kutenda mema; usiwapokee watu woga-woga wa- 
naojaribu kukuchochea uzidi kuwa na tamaa au wale ambao 
wamepofushwa kutokana na matamanio yao!” 

“Muelekee Mwenyezi Mungu na Mtume Wake kwa ufum- 
buzi wa matatizo usiyoweza kuyatatua! Rejea kwa Mwenyezi 
Mungu na Kitabu Chake na rejea kwa Mtume Muhammad na 
Sunna yake.” 

Iwapo tunatamani kuwa miongoni mwa “Umma bora”, 
basi lazima tuwe na maisha mema na tuwanasihi wengine 
kuishi kwa wema, kujiepusha na mabaya na maovu na vilevile 
kuwakataza wengine. Tutambue majukumu yetu katika njia ya 
Mwenyezi Mungu; bila hisia hizi za uwajibikaji na mapenzi, 
mtu hawezi kufanikiwa katika kuwanasihi wengine juu ya 
wema na ubaya. Cha muhimu ni 


TAQWA KATIKA KAZI YA KUUTUMIKIA 
UISLAMU (KHIDMA) 



Msingi wa mafundisho ya Uislamu ni kumuelekea Mwe- 
nyezi Mungu kwa mapenzi ya kweli na ikhilaswi. Bila shaka, 
njia pekee ya kufaulu kulifikia hili ni kupitia utumishi. Wale 
wanaofanya kazi ya kuutumikia Uislamu ndio wajenge nguvu 
kubwa katika mazingira yao ili kila kitu kihuishwe kupitia 

kwao; Kwa kuleta mwamko wa elimu katika mazingira yao, 
ndivyo na wao wanavyozidi kujiongezea mwangaza. Utumishi 
wa dhati ni matokeo ya moyo thabiti. Mafanikio katika kazi ya 
utumishi yanahitaji elimu, hekima, ufanisi, utulivu wa akili na 
tabia ya kujituma na haiba ya kiwiliwili. 

Moyo wa mtumishi uwe kama udongo wenye rutuba; 
wale wanaopata mavuno katika udongo huo nao huacha jivu- 
jivu (la mabiwi) nyuma yao; kwa kusafisha (shamba) na jivuji- 
vu hilo, udongo huweza kuotesha mimea mbalimbali ambayo 
itawanawirisha viumbe wote wapitao. 

Kwa sababu hiyo, wale wasio na ujuzi au uzoefu wa ku- 
tosha, ambao hawaupi umuhimu ustawi wa kiroho au wa 
maadili, wale watumishi ambao hawana ufahamu sahihi, wote 
hawa hawawezi kufanya kazi ya utumishi ya kuleta tija yoyote 
ile. Hatuwezi kutaraji matunda yoyote yaje kutokana na kazi 
ambayo imefanywa kwa umbambala na watu wa kukurupuka 
na wenye jazba ambao hawakupewa neema ya moyo wenye 
khulka njema. 

Kwa hali hiyo, utumishi ambao umekosa utajiri wa nafsi 
ni sawa na ndoo ya maji inayomwagwa kwenye jangwa kame 
au mbegu iliyotupwa kwenye konde kame; itawadondokea pa- 
nya wa shambani, itaishia patupu; mbegu za utumishi ambazo 
hupandwa na moyo ndizo zitakazogeuka miti ya kutoa ma- 
tunda siku za usoni. 


Wajibu mkubwa kabisa kwa wanadamu, ndani ya vigezo 
hivyo, ni ule wa kuwalingania kupata maisha (bora) ya milele. 
Njia pekee ya kuyafikia maisha hayo ni ile ya kuongozwa na 
mafundisho na mwongozo wa Qur’an na kufuata njia ya muu- 
mini wa kweli. 

Dua ifuatayo ya Mtume (saw) iwemo katika nyoyo na 
Swala za wale wanaodumu katika kutimiza majukumu yao 
kama wanadamu: “Ewe Mwenyezi Mungu! Najikinga kwako 
na unyonge, uzembe, woga na kila aina ya udhaifu.” Dua hii 
ya Mtume (saw) inatilia mkazo ulazima wa wepesi, umakini 
na uchangamfu. 

Kwa kuzingatia hilo, wale wanaowalingania wengine laz- 
ima waoneshe upole ambapo kila jambo lifanyike kwa tahad- 
hari kubwa. Kuwafahamu wale tunaowalingania ni wajibu tena 
ni wajibu mkubwa sawa na kazi yenyewe ili kuhakikisha kuwa 
kazi hii wanapewa wale wanaostahili zaidi. Wakati mwingine 
kumlingania mtu mmoja mwenye tabia njema kwaweza kuwa 
sawa na kulingania maelfu ya watu; kwani ukielekeza nguvu 
kwa mtu huyo mmoja mwerevu, nguvu hiyo haitapotea bure. 

Jambo jingine muhimu la kulithia maanani wakati wa ku- 
walingania wengine ni kuishi kwa hisia za shukurani. Sheikh 
Sadi amesema, Msabihi Mwenyezi Mungu kwa kukuwezesha 
kufanikiwa katika kutenda mema, hii ni kwa sababu Yeye 
Mwenyezi Mungu ndiye aliyekufanyia wewe hisani na ndiye 
aliyekushushia rehema Zake. Watumwa wasimtarajie Sultan 
awashukuru wao kwa utumishi wao kwake, kinyume chake, 
wao ndio wamshukuru Yeye kwa kuwaajiri.” 

Tunapaswa kutambua kuwa undani wa hisani hiyo umo 
katika wajibu wetu kwa Mwenyezi Mungu na Mtume Wake 
(saw) kwani mtu mchaMungu anajua kuwa ameifikia taqwa 
kwa rehema za Mwenyezi Mungu na Mtume wake. Vivyo 
hivyo, ni wajibu wa mtu kutimiza wajibu kwa wengine. Moja 
ya hisia nzito zaidi ndani ya moyo iwe ni 

TAQWA KATIKA UAMINIFU 

Maana ya msingi ya uaminifu ni kutomsahau wala kum- 
telekeza rafiki; mahusiano yote ya urafiki hudumu kwa msingi 
wa uaminifu. Pale hisia za kuaminiana zinapofifia, hasi na 
urafiki nao hufifia, na uaminifu unapokufa, urafiki nao huko- 
ma. Yawezekana kusema kuwa Mtume wa Mwenyezi Mungu 
aliishi maisha yake yote kama kigezo hora kahisa cha uami- 
nifu. 

Aliaminika kwa mama aliyemnyonyesha amhaye ndiye 
aliyemlea, aliaminika kwa wahaheshi amhao waliwapa hifadhi 
Waislamu waliohamia huko, aliaminika kwa Hadija amhaye 
alimuamini yeye wakati watu wengine walipomwita mwon- 
go, na aliaminika kwa Maswahaha wake wote. Na hasa hasa 
aliaminika kwa Mwenyezi Mungu, Mwingi wa Rehema; hii 
ilikuwa ni aina tofauti kahisa ya uaminifu amhapo kuaminika 
huku kulidhihiri katika kila pumzi ya maisha aliyoishi Mtume. 

Aisha (ra) kasimulia kuwa siku moja hi mkuhwa mmoja 
alikuja kwa Mtume wakati Mtume akiwa pamoja naye. Mtume 
akamuomha hi mkuhwa huyo ajitamhulishe. Mwanamke huyo 
akasema: “Mimi ni Jassamah wa Muzan” (Jassama maana yake 
ni ‘mkuhwa mno wa kimo’) .” Kwa vile jina lake liliashiria sifa 
mhaya, Mtume akalihadili jina hilo akisema, “Hapana, kuan- 
zia sasa na kuendelea wewe ni Hassanah wa Muzan (Hassa- 
nah maana yake ni uremho, uzuri).” Kisha Mtume akamuuliza 
alikuwa anaendeleaje tangu alipoonana naye mara ya mwisho 
kahisa. Bi mkuhwa huyo akajihu: “Alhamdulillah, familia yan- 
gu na mimi mwenyewe hatujamho, naomha mama na haha 
yangu wajitoe muhanga kwa ajili yako!” Mwanamke huyo ali- 
poondoka, A’isha akamuuliza Mtume sahahu ya kumpa hes- 
hima kuhwa mwanamke huyo. Mtume wa Mwenyezi Mungu 

akajibu: “Alikuwa akitutembelea mara nyingi wakati Khadija 
alipokuwa hai, na kuaminiana ni sehemu ya imani.” (Hakim, 
1, 62:40). Wale waliotakasika kutokana na tabia njema ya 
Mtume na wao wakawa vielelezo vya uaminifu. 

Cha kusikitisha ni kwamba uaminifu wenye shani hiyo 
sasa umekuwa zilipendwa; si kitu kflichomo tena katika nyoyo 
kwa sura yake halisi. Uaminifu umebaki kuwa neno tu la ku- 
pambia makamusi ya leo. Hapana shaka, hii ni kwa sababu ya 
kuporomoka kwa uchaMungu. “Kwa kila avunjae ahadi yake, 
kutakuwa na bendera (ya kumtambulisha) siku ya Hesabu, na 
itanadiwa kuwa bendera hiyo ni alama ya ahadi iliyotolewa na 
mtu huyo.” (Bukhari, Jizya, 22; Adab, 99 Hiyal, 99; Muslim, Jihad, 11-17) 

Hapana budi isisitizwe kuwa wajibu wetu wa kwanza na 
wa msingi kabisa wa uaminifu ni kwa Mwenyezi Mungu na 
kisha kwa Mtume Wake Mtukufu (saw) ambaye ndiye sababu 
ya kuumbwa kwetu, ndiye furaha yetu ya milele na ndiye njia 
yetu ya imani. Hivyo basi, uaminifu lazima kwanza uelekez- 
we kwa Mwenyezi Mungu na Mtume Wake ambao wametu- 
fundisha na kutuongoza katika njia sahihi, kisha uelekezwe 
kwa mama zetu na baba zetu ambao lazima tuwahudumie wa- 
napokuwa hai. Kuwa na adabu na kuwaheshimu wazazi wetu 
ni deni kubwa la uaminifu libwebalo na kijana au binti. 



Uaminifu kwa wazee wetu, kwa wafu na kwa walio hai, 
uaminifu kwa taifa na kwa jamii nzima pia ni sifa ya tabia 
njema. Kwa hiyo, kila muumini aikinge taqwa yake, asisa- 
limu amri kwa machafu ya zama hizi, na katu asiache kufanya 
jitihada za kulipa deni la uaminifu; vinginevyo mapenzi hu- 
poteza thamani yake halisi na vivyo hivyo, urafiki na utumi- 
shi wake navyo hupoteza thamani yake halisi. Ni jukumu la 
mwanadamu kuilinda taqwa ndani ya uaminifu. Hata hivyo, 
lazima tutambue kuwa sharti la taqwa katika uaminifu ni 

TAQWA KATIKA MAPENZI NA MAHABA 

Hatuwezi kufaulu kupata chochote bila ya mapenzi na 
mahaba ndani ya nyoyo zetu; Hata yale matendo madogo 
madogo kabisa huhitaji msukumo wa mapenzi. Vivyo hivyo, 
siri ya kuumbwa kwetu, siri ya maisha yetu, ni mahaba. Ma- 
haba haya lazima yajengeke ndani ya mipaka ya taqwa kwani 
ni muhimu kuyatia nguvu mahaba kwa maadili sahihi. Wa 
kwanza kabisa katika wale tunaowapenda kikwelikweli lazima 
awe Mwenyezi Mungu, Mwingi wa rehema, na Mtume Wake 
(saw). 


Mwenyezi Mungu kawajaalia waumini hisia za mapenzi 
ili wapendane kama ndugu wa Kiislamu. Kuchukia mambo 
mabaya ni jambo muhimu katika kuyalinda mahaba. Wema 
na ubaya hudhihiri kulingana na mapenzi. Kiwango cha ma- 
haba ya mtu hulingana na kile akipendacho; Watu huwaonea 
hamu wale ambao wana mahaba nao; na huiga mfano wao; 
kwa hakika, mtu huathiriwa na wale anaowapenda. 


Maswahaba wa Mtume walivuma kwa kila jambo na kila 
mahali kwa sababu ya mahaba yao kwa Mtume na kwa saba- 
bu ya baraka za Mtume (saw). Maswahaba ambao walikuwa 
karibu na Mtume pia walipata neema fulani ya maadili ya hali 
ya juu ya Mtume; Waislamu katika bonde la Hunayn wali- 
jenga ujasiri kutokana na Mtume, na Maswahaba wakapata 
unyenyekevu mkubwa kwa Mwenyezi Mungu kwa sababu 
ya Mtume. Kwa kifupi, hadhi na mafanikio ya imani, ibada, 
maisha ya kifamilia, uaminifu na ukarimu wa Maswahaba vi- 
likuwa ni taswira iliyoakisiwa kwa Mtume (saw). Maswahaba 
wakawa vile walivyokuwa kutokana na mahaba yao haya kwa 
Mtume. 


Pale Mtume alipotawafu, maswahaba waligubikwa na 

huzuni. Waumini ambao hawakuweza kuvumilia kupitisha 
siku bila kumuona Mtume ndio basi wasingeweza tena ku- 
muona Mtume katika dunia hii. Ni jambo kuvutia kuwa ka- 
tika kipindi hicho cha huzuni, Abdullah bin Zayd, ambaye 
alishindwa kuhimili hisia kuwa ndio basi asingeweza kumu- 
ona tena Mtume katika dunia hii, alinyanyua mikono yake 
juu kuomba dua kwa moyo wake safi: “Ewe MwenyeziMungu! 
Unyakue uoni wangu! Sitamani kuona kitu chochote katika 
dunia hii kama sitaweza kumuona Mtume mpendwa ambaye 
ninampenda mno!” Papo hapo akapoteza uoni wake. 

Kuelekeza mahaba yetu kwa Mwenyezi Mungu kwahitaji 
kuipenda nuru ya Muhammad na wasifu wake mtukufu, ku- 
wapenda Maswahaba, na kisha kuyatanua mapenzi hayo na 
kumpenda kila kiumbe wa Mwenyezi Mungu. Ishara moja 
kubwa ya maana ya mahaba kwa Mtume ni Sunna yake. Kwa 
mujibu wa usemi, “apendaye huabudu kila kitu kitokacho kwa 
apendwaye,” kumfuata Mtume, kipenzi cha Mwenyezi Mun- 
gu, ni jambo muhimu. Kwa kiwango hicho hicho, tunaweza 
kufikia ‘kigezo cha Mtume, kwa kutumia akili zetu, pia tu- 
naweza kukifikia kwa mahaba. 

Katu tusisahau kuwa mapenzi na mahaba tuliyonayo kwa 
mtu yeyote yule ulimwenguni badala ya Mwenyezi Mungu ni 
“mapenzi ya bandia”, wakati mapenzi na mahaba ya dhati tu- 
liyonayo kwa Mola wa walimwengu ndiyo ‘Mapenzi ya kweli’. 

Kwa maana hii, taqwa ni kuepuka chochote ambacho 
kitatutenga na Mwenyezi Mungu na Mtume; hii huweza ku- 
patikana kwa kuwapenda wale ambao Mwenyezi Mungu na 
Mtume wanawapenda na kuwachukia wale ambao Mwenyezi 
Mungu na Mtume Wake wanawachukia. 

Ewe Mwenyezi Mungu! Tujaalie tuwapende wale 
Uwapendao na tuwachukie wale usiowaridhia! Usituzuilie 
utumishi, mahaha au utii kwa Mtume Wako Mtukufu! Tu- 
jaalie mapenzi ya kweli ndani ya mipaka ya taqwa! Na tu- 
weke pamoja na Mtume Mtukufu duniani na Akhera! 

Amin! 








Neema ya Moyo Uliotakasika: 
Ikhilas na Taqwa-IV 


TAQWA KATIKA USAFI WA MOYO (IKHLAS) 

Ikhilaswi ni sharti muhimu kwa amali kukuhaliwa na 
Mwenyezi Mungu. Ikhlaswi ni kwamba amali hizi zifanyike 
kwa ajili ya radhi za Mwenyezi Mungu pekee huku nafsini 
mwa mtu kukiwa hakuna kusudio jingine lolote lile. Ikhilaswi 
ina maana ya kuukinga moyo na kila aina ya maslahi ya kidu- 
nia ili kuwa karibu zaidi na Mwenyezi Mungu. 

Ikhilaswi ndiyo kinga kubwa ya amali, bila ikhilaswi, 
nusura huwa ni muhali. Matendo bila ikhilaswi huishia patu- 
pu, hukosa thawabu. Kimsingi, Ikhilaswi ndiyo siri ya Mwe- 
nyezi Mungu, na kuipata siri hiyo kwa njia ya taqwa liwe lengo 
la kila muumini, kwani huu ndio msingi wa taqwa 

Waumini wakiwa wakweli katika taqwa, kwamba, taqwa 
yao ina ikhilaswi, basi hii ina maana kuwa watu hao huwa na 
taqwa katika kila jambo. Lakini hii taqwa ni nini hasa? Mion- 
goni mwa fafanuzi zilizopo, mojawapo ni kwamba pande zote 
mbili; upande wa roho wa na wa mwili wa mtu, zioane, na 
kwamba mtu awe na ikhilaswi na afanye mambo kwa uami- 
nifu, akifanya jitahada kubwa za kujizuia na ubinafsi, unafiki, 
utovu wa ikhilaswi, na majivuno, vyote hivi huuwa ikhilaswi. 

Sayidna Ali (ra), akizungumza na gavana yuleyule aliy- 
etajwa huko nyuma, alitamka maneno mazito ya nasaha: 
“Usijisifu-sifu! Usimuheshimu yeyote anayekusifu mhele 
yako! Usiwakumhushie wengine kfle amhacho umewafanyia. 
Usivikweze-kweze vitu amhavyo umefanikiwa kwavyo! Usi- 
vunje ahadi! Masimango huharihu amali njema, chumvi ny- 
ingi huharibu ukweli, na kushindwa kutimiza ahadi kwacho- 
chea ghadhabu za Mwenyezi Mungu na zile za jamii.” 

Tunapaswa kukumbuka kuwa Mtume (saw) alikataza 
majigambo, kwani yeye alitambua kuwa kfla kitu ni neema 
kutoka kwa Mwenyezi Mungu. Katika (vita ya) Khandaq, 
punde tu Maswahaba walipoanza kukata tamaa, katika kip- 
indi chao kigumu mno, pale walipoulizana kama nusura ya 
Mwenyezi Mungu ingekuja, ndipo Muhammad (saw) alipow- 
aambia, “Maisha halisi ni maisha ya Peponi.” Halafu, katika 
kipindi hiki hiki mjini Maka, walipopata ushindi, Mtume Mu- 
hammad (saw) akasema, “Maisha halisi ni maisha ya Peponi,” 
akidhihirisha kuwa yeye alimuamini na kumtii barabara 
Mwenyezi Mungu. 

Mtume Muhammad (s.a.w) alijua kuwa ushindi na ma- 
fanikio, mali, uhai na watoto-kwa kifupi, kfla kitu hutoka 
kwa Mwenyezi Mungu. Taqwa ndiyo ya msingi kwa sababu 
kotekote duniani na Akhera, msingi wa amani ni 


TAQWA KATIKA MALI, UHAI NA WATOTO 



Hivi ndivyo vitu muhimu zaidi kwa mwanadamu, ni vitu 
ambavyo vinatutegemea zaidi sisi wenyewe na ndivyo vina- 
vyotuathiri mno nafsi. Ni muhimu kuvitumia na kuvielekeza 
vitu hivu katika njia ya Mwenyezi Mungu, mtu atumie uhai na 
mali kwa moyo wa ukarimu, alee watoto kwa imani ili wawe 

na manufaa kwa Uislamu, nchi na jamii, akiacha nyuma yake 
urithi wa imani kwa vizazi vijavyo. 

Mwenyezi Mungu anaelezea kipimo cha mahaba katika 
moja ya aya za Qur’an: “Wala hamtakuwa wenye kuamini 
mpaka mtoe vile mvipendavyo.” 

Kwa hiyo, mali iliyo bora kabisa ni ile inayofika Akhera 
kabla mwenye mali hiyo hajafika huko na aina bora ya uhai 
ni ule unaotumiwa kwa ajili ya kutafuta radhi za Mwenyezi 
Mungu. Wale wanaojua jinsi ya kutumia mali yao na uhai 
wao huwa kama nuru zing’arazo; wema wao na matendo 
yao mema huangaza hata katika sehemu za giza nene kabisa 
ambapo nuru ya mafanikio na ukarimu wao huenezwa kwa 
wenye shida, wasio nacho na walio taabani zaidi. Wajibu wa 
watoto ni kufanya jitihada za kupata radhi za wazazi wao, 
huku wazazi nao wakiwa na wajibu wa kupata radhi za Allah. 

Ukweli wa mambo ni kwamba hata kama inaonekana 
kuwa mali na neema zetu katika maisha haya zinatoka kwa 
mama zetu, baba zetu au zinatokana na sisi wenyewe, lakini 
kwa uhalisi wake zote ni amana kutoka kwa Mwenyezi Mun- 
gu. Hivyo basi, wajibu wetu ni kuwa na 


TAQWA KATIKA KUTUNZA AMANA 


Vyote vilivyomo baina ya Mbingu na ardhi vimekabid- 
hiwa na Mwenyezi Mungu, Mwingi wa Rehema kama amana 
kwa binadamu; kwamba ulimwengu mzima uliumbwa kwa 
ajili ya wanadamu na hivyo wote ni amana. Hivyo lazima 
tuoneshe mapenzi kwa viumbe vyote, ndiyo maana Mtume 
(saw) amesema, ‘ukilazimika kumuua nyoka anayekusham- 
bulia basi muue kwa pigo moja ili asiteseke”? 

Amana kubwa kabisa miongoni mwa amana hizo ni 
Qur’an na Sunna, hivyo, hatuna budi kukumbuka kauli iliyo- 
tolewa na Mtume Muhammad (saw) katika hotuba yake ya 
mwisho: “Enyi mlioamini, ninakuchieni vitu viwili vya tha- 
mani nyuma yangu, Qur’an na Sunna yangu. Mkivifuata ham- 
tapotea kamwe.” Hii ina maana kuwa kitu muhimu zaidi kili- 
chokabidhiwa kama amana kwetu ni jukumu letu la kuubaini- 
sha Uislamu kwa kuzingatia Qur’an na Sunna katika imani 
yetu, matendo yetu, tabia zetu na mwenendo wetu. 

Katika kila hali tunayokumbana nayo, Mwenyezi Mungu 
na Mtume Wake hututarajia kuonesha moyo wa Kiislamu am- 
bao ni moyo wa utulivu, heshima na ukomavu, ili watu wajif- 
unze, “ni mtu mwema alioje Muislamu huyu!” 

Qur’an haikutolewa kama amana kwa Muislamu ili ibakie 
kwenye kabati au isomwe kwenye mazishi au kwenye hafla ny- 
inginezo. Mwenyezi Mungu Mwingi wa Rehema ametuamri- 
sha kusoma (iqra) Qur’an. Ili kufunuliwa mambo ya ghaibu na 
kupata hikima ya Qur’an, tumeamrishwa kuisoma Sunna ya 
Mtume. Aidha katika Qur’an kuna aya: “Na mwogopeni Mwe- 
nyezi Mungu, naye atakuelimisheni.” (Baqara, 2:282). 

Tukiishi ndani ya mipaka ya taqwa, basi kadri siku zina- 
vyokwenda, mambo mengi zaidi ya ghaibu yatabainika. Ni 
wajibu wetu kulifahamu hili na kuzifahamu amana ambazo 
zimekadhiwa kwetu kwani wale wanaosubiri mwongozo kila 
mahali ulimwenguni nao ni amana kwetu; masikini ni amana 
kwetu, wakiwa ni amana kwetu, wanyonge na mayatima ni 
amana. 


Utajiri umetolewa kwetu kama amana, watoto tumepe- 
wa kama amana; kwa kifupi kila kitu kimekabidhiwa kwetu 
kama amana. Inabainishwa katika Qur’an: “Na amekutiishi- 

eni vilivyomo mbinguni na vilivyomo ardhini-vyote vimetoka 
kwake; bila shaka katika haya zimo alama kwa watu wanao- 
fikiri” (Al-Jathiyah, 45:13). 

Ni aina ya huruma kuzifikisha amana hizi kwa wenyewe 
wanaostahiki. Kwa sababu hiyo, wale wanaozifikia sifa za 
juu, iwe kiimani, kifedha, kiakili au katika kuitumikia jamii 
- lazima watambue kuwa dhamana ya muda waliyonayo ni 
ya utimizaji wa amana. Wasizikumbatie dhamana zao kwani 
hawatabaki duniani milele. 

Kwa upande mwingine, kama vile vile ambavyo ufujaji wa 
vitu umekatazwa katika Uislamu ndivyo hivyo hivyo ufuj aj i wa 
masurufu ya kiroho kama imani, ibada, elimu, wasaa na akili 
unavyokatazwa; kwa hakika, vitu hivi ndivyo vinavyoonekana 
kuwa hatari zaidi kwa mtu. Jambo muhimu ni kuzikinga ama- 
na zetu hizi kwa taqwa, ambapo jambo hili linahitaji hisia za 
uwajibikaji. Hivyo, kipengele kingine cha taqwa ni 


TAQWA KATIKA UWAJIBIKAJI 


Matendo yote, harakati zote na majukumu yote hus- 
tawishwa kwa msukumo wa uwajibikaji. Bila shaka, Mwenyezi 
Mungu amewajaalia wanadamu vipawa ambapo kila mmoja 
anawajibika kwa kadri ya uwezo aliopewa. Sote twatambua 
kuwa tunatakiwa kutoa moja ya arobaini (1/40) ya zaka, la- 
kini ni vigumu kujua kima cha uwezo ambacho tumejaaliwa 
na Mwenyezi Mungu. 


Ndio maana Mwenyezi Mungu hatutaki tupoteze nguvu 
zetu bure. Mwenyezi Mungu anasema: “Basi jitahidini ku- 
fanya mema” (Baqara, 2:148) na “Mcheni Mwenyezi Mungu 
kama ipasavyo kumcha; wala msife isipokuwa mmekwishaku- 
wa Waislamu kamili.” (Al-Imran,3:102). 







IKHLAS NA TAQWA 


Muumini lazima atambue jinsi anavyopaswa kuishi na afe 
katika mazingira gani. Lazima ajue namna ya kujielimisha ili 
kupata fadhila za imani. Kila pumzi tuvutayo hufuatia pumzi 
iliyotangulia na ndiyo pumzi ya kujiandaa na maisha yetu ya 
Akhera; hivyo basi, pumzi zitumike kufanyia vitendo vizuri. 
Ili kujihakikisha maisha ya furaha yaliyopambwa na amali 
njema, ni muhimu kuishi kwa heri na amani katika dunia hii; 
kuishi maisha ambayo hayakubaliki kwa Mwenyezi Mungu ni 
sawa na mazigazi (mangati) jangwani. 

Kuna nyakati maalum zilizotengwa kwa faradhi za dini 
lakini imani na utumishi ni mambo ya wajibu katika nyakati 
zote maishani mwetu. Maisha yetu katika dunia hii ni ya muda 
maalum uliotolewa ili kujiandaa na Akhera ambapo ndipo tu- 
napoweza kupata mapokezi ya Mwenyezi Mungu. 

Njia ya kuungana na Mwenyezi Mungu ni njia nyem- 
bamba ya kuvuka iliyojaa mitihani na hatari; majukumu yake 
ni makubwa kiasi kwamba yalimbadili nywele Mtume zikawa 
nyeupe (mvi). 


NJIA PEKEE NI TAQWA 

Kwa mujibu wa Hadith ya Abu Dharr (ra), siku moja 
Mtume alisema: “mimi naijua aya ya Qur’an ambayo, kama 
watu wangeizingatia, basi ingewatosha walimwengu wote.” 
Maswahab a wakauliza, “Ni aya gani hiyo?” Mtume (saw) 
akaisoma: “Na anayemuogopa Mwenyezi Mungu, Yeye hum- 
tengenezea njia ya kuokoka.” (Talaq, 65:2; Hadith Ibn Majah, 
Zuhd, 24). 



‘Njia ya kutokea’ yaweza kufafanuliwa kama ni njia ya 
kutoka katika dhiki na kwenda kwenye faraja, kutoka ardhini 

kwenda mbinguni, kutoka kwenye uduni kwenda kwenye tha- 
mani au ubora; ndiyo kusema basi, ubora katika Uislamu ni 

UBORA WA TAQWA 

Mtume wa Mwenyezi Mungu alimuwaidhi Abu Dharr, 
akifafanua kuwa kigezo pekee cha kuthaminika na kukuba- 
lika mbele ya Mwenyezi Mungu ni taqwa. “Mtu mweupe hana 
ubora zaidi ya mtu mweusi isipokuwa kwa taqwa.” (v^Jimad, 
V, 158). 

Mara nyingine, Mtume (saw) alisema, “Mimi ndiye mwe- 
nye taqwa zaidi miongoni mwenu.” (Bukhari, Iman, 13; Mus- 
lim, Siyam, 74) Yeye aliishi ndani ya mipaka ya taqwa katika 
kila kipengele cha maisha. Hivyo, ni jambo muhimu kwetu 
kuwa waumini wenye taqwa na wanye kufuata Sunna ya 
Mtume Muhammad (saw). Kufuata Sunna na kuishi maisha 
yanayoendana nayo ni 

DALILI YA TAQWA 

Nabii Isa aliielezea vizuri taqwa. Siku moja, mtu mmoja 
alikuja kwake na kumuuliza, “Mwalimu mwema, mtu hu- 
wezaje kuwa na taqwa mbele ya Mwenyezi Mungu?” Isa 
(Yesu) akajibu, “Hili mbona jepesi. Mpende Mwenyezi Mungu 
kwa moyo wako na fanya mambo mema kwa kadri ya uwezo 
wako. Onesha huruma na upole kwa wanadamu wote kana 
kwamba unaihurumia nafsi yako mwenyewe!” Kisha baadae 
akasema, “Watendee wengine kama ambavyo ungependa 
wengine wakutendee! Hapo kweli ndipo utakapokuwa mcha 
Mungu mbele ya macho ya Mwenyezi Mungu.” (Ahmad, 
Zuhd, uk.59). 

Undani wa matendo na ibada ndio uzae kauli hii mion- 
goni mwa Malaika kwamba; 

HII NDIYO TAQWA! 

Siku moja, ‘Umar (ra) alimuuliza Ubayy bin Ka’b (ra) 
taqwa ni kitu gani. Ubayy akasema, “Ewe Umar umeshawa- 
hi kutembea kwenye njia yenye miba?” Umar akajibu, “ndio 
nimewahi.” Ubayy akauliza, “ulifanyaje?” ‘Umar akasema, 
“Nilikwida nguo zangu barabara na kutembea kwa tahadhari 
ya kukwepa miba.” Ndipo Ubbay bin Ka’b aliposema, “basi 
hiyo ndiyo taqwa.” (Ibn Kathir, Tafsir al-Quran al-Karim, 1:42). 

Jua litakalotuangazia juu yetu iwapo tutaishi kwa taqwa 
litakuwa 

JUA LA TAQWA 

‘Abdulqadir Jaylani alitoa nasaha zifuatazo kuhusiana na 
taqwa: “Ewe kijana, taqwa ndio muhimu, fanya kila juhudi 
upate taqwa ili roho yako iepushwe na uadui wa ndani na njia 
za uovu na hivyo irejee kwenye wema. Ewe kijana! Unapoku- 
sanya mali za dunia, usiwe kama yule anayekusanya kuni usi- 
ku, asiyejua nini anachokikusanya. Chukua tahadhari kubwa 
ili ufahamu kama vitu hivi vya dunia ni vya halali au haramu, 
na dumu na tauhiid na taqwa muda wote.” Chimbuko la nasa- 
ha hizi lilikuwa ni dua hii aliyoomba Mtume kwa ajhi ya taqwa 

“MWENYEZI MUNGU AKUJAALIE TAQWA” 

Mtu mmoja alikuja kwa Mtume na kusema, “Ewe Mtume 
wa Mwenyezi Mungu, mimi nakwenda safarini. Naomba uni- 

ombee dua!” Mtume, akasema, “Mwenyezi Mungu akujaalie 
taqwa.” Kisha Mtu huyo akasema, “Ewe Mtume wa Mwenyezi 
Mungu, niombee tena kidogo!” Mtume akajibu, “Mwenyezi 
Mungu akusamehe dhambi zako.” Swahaba huyo akasema, 
“Ewe Mtume wa Mwenyezi Mungu niombee tena kidogo, 
naomba mama na baba yangu wawe fidia yako,” Mbora wa 
viumbe hapo akasema, “Mwenyezi Mungu akujaalie wepesi 
popote unapotenda wema.” (Tirmidhi, Da’awat, 44:3444). 

Muradi wa dua hizi ulikuwa ni kubainisha umuhimu wa 
taqwa; kwanza Mtume alimuomba Mwenyezi Mungu awajaa- 
lie taqwa wale waliotaka kuombewa dua, kisha akawaombea 
msamaha wa dhambi zao na kisha akawaombea wepesi katika 
matendo mema. Sababu ya kuomba hivyo ilikuwa ni kwamba 
mambo haya huweza kutokea iwapo tu mtu ana taqwa moyo- 
ni; bila taqwa, dhambi hazitasamehewa wala matendo mema 
hayawezi kufanikiwa. Ndiyo maana Mwenyezi Mungu anat- 
utaka tuwe na taqwa na hututia katika mitihani ya taqwa ka- 
tika matendo yetu na mambo yetu yote. Mtihani wa utii wetu, 
mahaba yetu na heshima yetu kwa Mtume unaitwa 


MTIHANI WA TAQWA 


Ifuatayo ni aya ya Qur’an: “Kwa hakika wale walioangusha 
sauti mbele ya Mtume wa Mwenyezi Mungu, hao ndio Mwe- 
nyezi Mungu amezisafisha nyoyo zao kwa kumuogopa Mwe- 
nyezi Mungu. Basi yatakuwa maghufira na thawabu kubwa. 
Wale wanaokwita nyuma ya nyumba, wengi wao hawafahamu 
(adabu)” (Hujurat, 49:3-4). 


Hii ina maana kuwa adabu tuioneshayo mbele ya Mtume 
Muhammad (saw) kwamba tuige vitendo vyake na tufuate njia 
yake ya maisha na kwamba tumfahamu, yote hii ni mitihani 






IKHLAS NA TAQWA 


ya taqwa kwa ajili ya nafsi zetu. Ni neema kujenga mapen- 
zi yetu kwake sanjari na kujikurubisha zaidi kwa Mwenyezi 
Mungu. Kwa hiyo, taqwa katika matendo yetu ya kila siku 
kuanzia imani hadi matendo mema ndio inayopaswa kuwa 
vazi la nafsi zetu. 

VAZI LA TAQWA 

“Enyi wanaadamu! Hakika tumekuteremshieni nguo zi- 
fichazo tupu zenu na nguo za pambo; na nguo za uchaMungu 
ndizo bora.” (A’raf, 7:26). Vazi au nguo za taqwa ndizo nguo 
hasa zilizopamba nafsi za Manabii na Marafiki wa Mwenyezi 
Mungu. Ifuatayo ni Hadith mashuhuri. Siku moja Imam Abu 
Hanifa alikuwa na kazi ya kusafisha doa dogo sana la ucha- 
fu katika nguo yake. Wachache miongoni mwa maswahaba 
wake, bila kuona ulazima wa jambo hilo, wakasema, “Ewe 
Imam, kwa mujibu wa tafsiri yako ya sharia ya Kiislamu, 
doa hili halikuzuilii kuswali, sasa kwa nini unapata tabu yote 
hiyo?” Imam akajibu, hiyo yaweza kuwa sheria ya Kiislamu 
lakini hii ni taqwa.” 

Kuishi maisha ya utii kwa Mwenyezi Mungu ni kuishi 
kwa mujibu wa aya ifuatayo ya Qur’an katika kila kipengele 
cha maisha: “ Basi (ewe Mtume)! Endelea na uwongofu kama 
ulivyoamrishwa.” (Hud, 11:112). 

Mwenyezi Mungu sio tu ametutaka kufanya vitendo vi- 
zuri, bali pia anazingatia na kutazama kiwango chetu cha 
taqwa. Kwa hali hiyo, yawezekana kusema kuwa dini ndiyo 
uhai wa taqwa ambapo rehema na nusra ya Mwenyezi Mungu 
iko kwa waumini wanaojitahidi kupata radhi za Mwenyezi 
Mungu kwa taqwa ya kweli. Kheri yote ya Mwenyezi Mungu 
11 hapa duniani na vHchera inawahusu wale wenye taqwa (wam- 

chao Mwenyezi Mungu). Hivyo basi, kuutakasa moyo na 
dhambi na uovu kwa njia ya taqwa ndiyo furaha ya kweli na 
ndiyo njia ya nusra kwa walimwengu. Masurufu yetu pekee 
ya imani ni 


MASURUFU YA TAQWA 

Kadri mapenzi na ilimu ya mtu juu ya Mwenyezi Mungu, 
vinavyoongezeka, ndivyo taqwa nayo inavyoongezeka na jam- 
bo hili ndilo litakiwalo kwetu, kwani taqwa ya moyoni ndiyo 
ifikayo kwa Mwenyezi Mungu kutokana na matendo yetu ya 
uchaMungu. Inabainishwa katika Qur’an kuwa “Nyama zao 
(wanyama hao wanaochinjwa) hazimfikii Mwenyezi Mungu 
wala damu zao, lakini inafika kwake Mwenyezi Mungu taqwa 
yenu.” (Hajj, 22:37). 

Rumi katutahadharisha juu ya ukweli huu, akisema: 
“Msithubutu kutoa kafara ya sisira la mbuzi!” Taqwa ya aina 
hii siyo ile inayotambuliwa na akili bali; ni ile inayohisika na 
kutimizika moyoni. Kuhusiana na hili, Mwenyezi Mungu ka- 
bainisha: “Je afanyae ibada nyakati za usiku kwa kusujudu na 
kusimama na kuogopa Akhera na kutarajia rehema ya Mola 
wake (ni sawa na asiyefanya hayo?) Sema: “Je wanaweza kuwa 
sawa wale wanaojua na wasiojua?” Wanaotanabahi ni wale 
wenye akili.” (Zumar, 39:9). 

Sanjari na elimu hii, lazima: 

1. Tumsujudie Mwenyezi Mungu nyakati za usiku. 

2. Tusimame sawasawa katika ibada 


3.Tujikinge na adhabu ya Akhera, (tusighafilike na mai- 
shaya muda). 


o 

4. Tuombe rehema za Mwenyezi Mungu. 

Ni maulamaa wenye sifa hizi tu ndio wenye sifa za 
kuheshimiwa. Undani wa ukweli huu unaelezwa katika Had- 
ith hii: “Wale waongezao ilimu bila kuongeza taqwa yao, hu- 
jitenga mbali na Mwenyezi Mungu.” Ndiyo maana Mwenyezi 
Mungu hatutaki kujiandaa na Akhera kwa masurufu ya vitu 
au kwa vitu vya kimaada. Masurufu ayatakayo kwetu ni ma- 
surufu ya taqwa. Ni sawa kabisa na kununua gari mpya halafu 
ukapuuza kutia mafuta, ndivyo elimu kavu nayo itakavyokosa 
manufaa katika safari ya kuyaelekea maisha ya milele. 

Kama tunavyoweza kuona, taqwa ndiyo yenye umuhimu 
mkubwa kwa safari ya milele. Ndani ya Qur’an tunasoma, “Na 
chukueni masurufu (ya kutumia njiani). Na hakika masurufu 
bora ni yale yanayomfanya mtu asiombe. Na nicheni Mimi, 
enyi wenye akili.” (Baqara, 2:197). 

Ni faraja ilioje hii kwa wale wanaofunga safari ya kuy- 
aendea maisha ya milele wakiwa na masurufu ya taqwa! 

Ewe Mwenyezi Mungu! Tujaalie masurufu ya taqwa- 
taqwa ya Manabii. Kwa kila muda wa maisha yetu, tujaalie 
taqwa iwe vazi la nafsi zetu milele na milele! Yahitimishe 
maisha yetu kwa furaha na tujumuishe katika Radhi na 
Kheri yako! Tujaalie afya na ijaalie taqwa yetu iwe masuru- 
fu katika njia ya kuyaendea maisha ya milele! 


Amin! 









